
专讬讟讘"讗

驻专拽 讗'
砖讘注转 讬诪讬诐 拽讜讚诐 诇讬讜诐 讛讻驻讜专讬诐 诪驻专讬砖讬谉 讻讛谉 讙讚讜诇 诪讘讬转讜 诇诇砖讻转 驻专讛讚专讬谉 驻讬壮 诇驻讬 砖讻诇 注讘讜讚讜转 讬讜诐 讛讻驻讜专讬诐 讗讬谞谉 讻砖专讜转 讗诇讗 讘讜 诇驻讬讻讱 爪专讬讱 诇讛驻专讬砖讜. 讜讘讙诪专讗 诪驻专砖 诪讛讬讻谉 谞驻拽讗 诇谉 驻专讬砖讛 讝讜 讜讛转诐 谞诪讬 诪驻专砖 诪讘讬转讜 诇诪讛 驻讜专砖. 讜诇砖讻转 驻专讛讚专讬谉 讝讜 讛讬讗 讘诪讞谞讛 砖讻讬谞讛 诇驻谞讬诐 诪砖注专 谞讬拽谞讜专 讻讚讗讬转讗 讘讙诪'. 讜诪转拽讬谞讬谉 诇讜 讻讛谉 讗讞专 转讞转讬讜 讻诇讜诪专 诪讝诪讬谞讬谉. 讜诇讗 讘注讬 讛驻专砖讛 讚讗驻讬壮 诇诪状讚 讚讛驻专砖讛 诪讚讗讜专讬讬转讗 诪诪诇讜讗讬诐 诪爪讜讛 讘注诇诪壮 讛讬讗 讜诇讗 诪注讻讘讗 讘注讘讜讚转 讬讜诐 讛讻驻讜专讬诐 讜诪住转讬讬谉 讚谞注讘讬讚 诪爪讜讛 讝讜 诇讻讛谉 讙讚讜诇 诇讞讜讚 讜讘讙诪壮 诪驻专砖 讻讛谉 砖谞讬 讝讛 讘诪讛 诪讞谞讻讬谉 讗讜转讜.



砖诪讗 讬讗专注 讘讜 驻住讜诇. 驻讬壮 驻住讜诇 拽专讬 讗讜 砖讗专 讟讜诪讗讜壮 讛诪注讻讘讜壮 讗讜转讜 诪诇注讘讜讚 注讘讜讚讛.



专讘讬 讬讛讜讚讛 讗讜诪专 讗祝 讗砖讛 讗讞专转 诪转拽讬谞讬谉 诇讜 砖诪讗 转诪讜转 讗砖转讜. 讜讘诪住讻转 住讜讻讛 驻专讻讬谞谉 诪讬谞讛 诇讗讘讬讬 讚讗诪专 讛转诐 讚专壮 讬讛讜讚讛 诇讗 讞讬讬砖 诇诪讬转讛. 讜驻专拽讬谞谉 讚讛讻讗 讞讬讬砖 诪砖讜诐 诪注诇讛 讚讻驻专讛 讜专讘谞谉 讗驻讬诇讜 讘讛讗 诇讗 讞讬讬砖讬 诇诪讬转讛.



讗诪专讜 诇讜 讗状讻 讗讬谉 诇讚讘专 住讜祝. 驻讬壮 砖诪讗 转诪讜转 讙诐 讝讜 讜讘讙诪专讗 驻专讻讬壮 专讘谞谉 谞诪讬 讚讞讬讬砖讬 诇讟讜诪讗讛 诇讬诪专讜 诇谞驻砖讬讬讛讜 讚讗状讻 讗讬谉 诇讚讘专 住讜祝 讜砖诪讗 讬讗专注 驻住讜诇 讗祝 讘砖谞讬 讜讛转诐 诪转专抓 诇讛.



讙诪专讗 转谞谉 讛转诐 讘驻状讙 讚诪住讻转 驻专讛 砖讘注转 讬诪讬诐 拽讜讚诐 砖专讬驻转 讛驻专讛 诪驻专讬砖讬谉 讻讛谉 讛砖讜专祝 讗转 讛驻专讛. 讬砖 诪驻专砖讬壮 讚诇讛讻讬 诇讗 拽转谞讬 讻讛谉 讙讚讜诇 讻讚拽转谞讬 讘诪转谞讬壮 讙讘讬 讬讜诐 讛讻驻讜专讬诐 诪砖讜诐 讚住讘讬壮 诇讬讛 诇讛讗讬 转谞讗 讚砖专讬驻转 讛驻专讛 讻砖专讛 讘讻讛谉 讛讚讬讜讟. 讜驻诇讜讙转讗 讛讬讗 讘诪住讻转 驻专讛 讜讗讬转壮 谞诪讬 讘住讬驻专讬 讜谞转转诐 讗讜转讛 诇讗诇注讝专 讛讻讛谉 讝讗转 诇讗诇注讝专 砖讛讬讛 住讙谉. 讜诇讚讜专讜转 讘讻讛谉 讙讚讜诇 讚讘专讬 专讘讬 诪讗讬专 专壮 讬讜住讬 讜专壮 砖诪注讜谉 讗讜诪专讬诐 讝讗转 诇讗诇注讝专 讜诇讚讜专讜转 讘讬谉 讘讻讛谉 讙讚讜诇 讘讬谉 讘讻讛谉 讛讚讬讜讟 讜住转诪讗 讚讛讻讗 讚诇讗 讻专壮 诪讗讬专. 讜诪讬讛讜 讛转诐 讘诪住讻转 驻专讛 拽转谞讬 驻专讜转 砖谞注砖讜 诪讬诪讜转 诪砖讛 讜讗讬诇讱 讻诇诐 讛讬讜 讘讻讛谞讬诐 讙讚讜诇讬诐 讜诇驻讜诐 驻砖讟讗 讗转讬讗 讻专讘讬 诪讗讬专 讜讛谞讻讜谉 讚讛讗 诪转谞讬壮 讚砖讘注讛 讬诪讬诐 诪驻专讬砖讬谉 讻讜壮 讚讘专讬 讛讻诇 讛讜讗 讜讗驻讬诇讜 诇专壮 诪讗讬专 讜转谞讗 诇讗 讘注讬 诇讗转讜讬讬 谞驻砖讬讛 讘驻诇讜讙转讗 讜拽转谞讬 讻讛谉 讛砖讜专祝 讗转 讛驻专讛 讜讛讗讬 诇讬砖谞讗 诪砖诪注 讛专讗讜讬 诇砖专讜祝 讗转 讛驻专讛 诇讻诇 讞讚 讜讞讚 讻讚讗讬转 诇讬讛 讜诪讜讚讜 专壮 讬讜住讬 讜专讘讬 砖诪注讜谉 讚讗注状讙讘 讚诇讚讜专讜转 讻砖专讛 讘讻讛谉 讛讚讬讜讟 讚诪爪讜讛 讘讻讛谉 讙讚讜诇 讜诇驻讬讻讱 讛讬讜 讻诇 讛驻专讜转 砖讘诪拽讚砖 讘讻讛谞讬诐 讙讚讜诇讬诐:



砖讻诇 诪注砖讬讛 讘讻诇讬 讙诇诇讬诐 讘讻诇讬 讗讘谞讬诐. 驻专砖状讬 讻诇讬 讙诇诇讬诐 砖诇 爪驻讬注讬 讘拽专 讜讗讬讻壮 讚诇讗 讙专住讬 讻诇讬 讗讘谞讬诐 讜诪驻专砖讬 砖讛讜讗 讘讻诇诇 讻诇讬 讙诇诇讬诐 讻讚讻转讬壮 谞讚讘讻讬谉 讚讬 讗讘谉 讙诇诇 讜拽砖讬讗 诇谉 讚讛讗 讗诪专讬谞谉 讘诪住壮 砖讘转 讙讘讬 砖诇砖 诪讚讜转 讘讻诇讬 讞专住 讜讻谉 讘诪住讻转 谞讚讛 驻壮 讘讗 住讬诪谉 讚讻诇讬 讞专住 砖讗讬谞讜 谞拽讜讘 讘诪讜爪讬讗 诪砖拽讛 讻砖专 诇诪讬 讞讟讗转 讜讛讗 讻诇讬 讞专住 诪拽讘诇 讟讜诪讗讛 讛讜讗 讜讬砖 诪转专爪讬诐 讚讛讗 讚讗诪专讬谞谉 讚诪注砖讬讛 砖诇 驻专讛 讘讻诇讬诐 砖讗讬谉 诪拽讘诇讬壮 讟讜诪讗讛 讛讬讬谞讜 拽讜讚诐 拽讚讜砖 讻讬 讛讬讻讬 讚诇讗 诇讬讝诇讝诇讜 讘讛 讻讚讗诪专讬谞谉 讛讻讗 讗讘诇 诇讗讞专 拽讚讜砖 诇讬讻讗 拽驻讬讚讗: 讜拽砖讛 诇转讬专讜抓 讝讛 讛讗 讚转谞谉 讛转诐 讜诪讬讬转讬壮 诇讛 讘驻状拽 讚讞讜诇讬谉 爪诇讜讞讬转 砖讛谞讬讞讛 诪讻讜住讛 讜诪爪讗讛 诪讙讜诇讛 讻讜壮 讜驻专砖状讬 讝状诇 讘驻状拽 讚讞讜诇讬谉 讚讛讛讬讗 注诇 讻专讞讬谉 拽讜讚诐 拽讚讜砖 讛讬讗 讜讛讗 住转诐 爪诇讜讞讬转 砖诇 讞专住 讛讬讗 讜诪讬讛讜 专状讬 讝状诇 驻讬 砖诐 讚讛讛讬讗 诇讗讞专 拽讚讜砖 讜讻讚驻专砖讬壮 讘讚讜讻转讛. 讜讬状诇 诇讚讘专讬 专砖状讬 讝状诇 讚讗驻讬诇讜 拽讜讚诐 拽讚讜砖 诇讗 讛拽驻讬讚讜 讗诇讗 讘砖讗专 讻诇讬诐 讚驻专讛 讗讘诇 讘讻诇讬诐 讚诪讬诪讬 讞讟讗转 讻讬讜谉 讚诇讗讞专 拽讚讜砖 诇讬讻讗 拽驻讬讚讗 讛讜讗 讛讚讬谉 诇拽讜讚诐 拽讚讜砖 砖诇讗 诇注专讜转 诪讬诪讬 讞讟讗转 诪讻诇讬 讗诇 讻诇讬. 注讜讚 讻转讘讜 讘转讜住驻讜转 砖诇讗 讛拽驻讬讚讜 讘讻诇讬诐 砖讗讬谉 诪拽讘诇讬谉 讟讜诪讗讛 讗诇讗 讘讻诇讬诐 砖谞砖转诪砖讜 讘诇砖讻讛 讘诇讘讚 讜讻讚拽转谞讬 砖讻诇 诪注砖讬讛 讘讻诇讬 讙诇诇讬诐 讚诪砖诪注 诪注砖讬讛 砖诇 诇砖讻讛 讜讻讬讜谉 讚讞讝讜 讚讘诪注砖讬 讛诇砖讻讛 诪讞诪讬专讬谉 讻讜诇讬 讛讗讬 诇讗 讗转讜 诇讝诇讝讜诇讬 讘驻专讛 讻诇诇 讜谞讻讜谉 讛讜讗 讗讘诇 讚注转 专讘讜转讬 讜讛专诪讘状谉 讝状诇 讻诇讬砖谞讗 拽诪讗:



讻讬讜谉 讚讟讘讜诇 讬讜诐 讻砖专 讘驻专讛. 驻讬壮 诪谉 讛转讜专讛 讻讬 讞讻诪讬诐 拽讘诇讜 诪驻讬 讛砖诪讜注讛 砖讻诇 讟讛讜专 讛讻转讜讘 讘驻专砖讛 讛讬讬谞讜 讟讛讜专 诇诪注砖专 讚诇讗 讘注讬 讛注专讘 砖诪砖 讜讛讻讬 谞诪讬 讗诪专讬壮 讛转诐 砖讻诇 讛讻诇讬诐 砖谞讜转谉 诇转讜讻谉 讗驻专 讛驻专讛 讟讘讜诇讬 讬讜诐 讛讬讜.



讚转谞谉 诪讟诪讗讬谉. 讻讜壮 驻讬壮 讚讗注状讙讘 讚诪讚讗讜专讬讬转讗 讗讬谞讛 讞讜讘讛 砖转讛讗 讘讟讘讜诇 讬讜诐 讞讻诪讬诐 拽讘注讜讛 讞讜讘讛 诪驻谞讬 讛爪讚讜拽讬壮 讻讚诪驻专砖 讜讗讝讬诇. 讜讛讬讬谞讜 讚转谞谉 诪讟诪讗讬谉 讛讬讜 讗转 讛讻讛谉 讛砖讜专祝 讗转 讛驻专讛 讻讜壮 讜讛转诐 转谞谉 讻讬爪讚 诪讟诪讗讬壮 讗讜转讜 住诪讻讜 讬讚讬讛诐 注诇讬讜 讜讗诪专讜 诇讜 讗讬砖讬 讻讛谉 讙讚讜诇 讟讘讜诇 讗讞转 讬专讚 讜讟讘诇 注诇讛 讜谞住转驻讙 讜讻讜壮 驻讬壮 砖讻诇 砖讘注转 讛讬诪讬诐 诇讗 讛讬讜 讗讞讬讜 讛讻讛谞讬诐 谞讜讙注讬谉 讘讜 讻讚转谞讬讗 诇拽诪谉 诇驻讬 砖讘讙讚讬 讗讜讻诇讬 讛拽讚砖 诪讚专住 诇讞讟讗转 讻讚讗讬转讗 讘驻专拽 讞讜诪专 讘拽讚砖: 诇驻讬讻讱 讘砖注转 砖专讬驻转讛 讛讬讜 谞讜讙注讬谉 讘讜 讻讚讬 诇讟诪讗讜 讜讗祝 注诇 讙讘 讚讟讜诪讗讛 讝讜 讗讬谞讛 讗诇讗 诪讚专讘谞谉 讛讗 讗讬转 讘讛 讛讻讬专讗 诇爪讚讜拽讬谉 砖讬讜讚注讬谉 讛讬讜 讚诇讚讬讚谉 讟讛专转 讛拽讚砖 讟讜诪讗讛 讛讬讗 诇驻专讛 讜讻讬讜谉 砖专讜讗讬谉 砖讗谞讜 诪爪专讬讻讬谉 讗讜转讜 讟讘讬诇讛 讘诇讗 讛注专讘 砖诪砖 讛讗 讗讬讻讗 讛讻讬专讗. 讜讗状转 讜诇诪讗谉 讚讗诪壮 讛转诐 讚讟讜诪讗讛 讚专讘谞谉 诇讗 讘注讬讗 讛注专讘 砖诪砖 诪讗讬 讛讻讬专讗 讗讬讻讗 讘讛讗. 讜讬状诇 讚诪讜讚讛 讛讜讗 讚讗讬讻讗 讟讜诪讗讜转 讞诪讜专讜转 讚专讘谞谉 讚讘注讜 讛注专讘 砖诪砖 讻讙讜谉 爪谞讜专讗 砖诇 讙讜讬 讜讻讚讗诪专讬谞谉 诇拽诪谉 诪注砖讛 讘砖诪注讜谉 讛爪讚讬拽 砖住讬驻专 注诐 讛讙诪讜谉 讗壮 讘砖讜拽 讜谞讬转讝讛 爪谞讜专讗 诪驻讬讜 注诇 讘讙讚讬讜 讜砖诪砖 讬砖讘讘 讗讞讬讜 转讞转讬讜 诪砖讜诐 讚讛讜讛 讘注讬 讛注专讘 砖诪砖 讜讗注状讙讘 讚讟讜诪讗转 讙讜讬 讗讬谞讛 讗诇讗 诪讚专讘谞谉 砖讙讝专讜 注诇 讛讙讜讬诐 砖讬讛讜 讻讝讘讬谉 诇讻诇 讚讘专讬讛诐 讜讚讻讜转讛 讗诪专讬谞谉 讛讻讗 讚讟讜诪讗转 讗讜讻诇讬 讛拽讚砖 诇讞讟讗转 注砖讗讜讛 讻讟诪讗 砖专抓 诪驻谞讬 诪注诇转 讞讟讗转 讜讛讻讬谉 讗讬转壮 驻专拽 讞讜诪专 讘拽讚砖.



讜诪讗讬 砖谞讗 爪驻讜谞讛 诪讝专讞讛 讻讬讜谉 讚讞讟讗转 讛讜讗 讜讞讟讗讜转 讟注讜谞讬谉 爪驻讜谉. 驻讬壮 讞讟讗转 讛拽专讬讘讛 讘讞讜抓 (谞状诇 砖爪状诇 讘诪讝讘讞) 讟注讜谞讛 爪驻讜谉 讚讗诇讜 讞讟讗转 讝讜 讘讛专 讛诪砖讞讛 谞砖讞讟转 讜讻转讬壮 讘讛 讘驻专讛 讗诇 谞讜讻讞 驻谞讬 讗讛诇 诪讜注讚 驻讬壮 讻讬 讻砖讛讬讛 诪讝讛 讚诪讛 讘讛专 讛诪砖讞讛 讛讬讛 爪专讬讱 砖讬讛讗 专讜讗讛 驻转讞 拽讚砖 拽讚砖讬诐 砖讛讜讗 讘讻讜转诇 诪讝专讞. 讜讻讚转谞谉 讻驻转讜讛 讘讞讘诇 讛诪讙讙 讜谞转谞讜讛 注诇 讙讘讬 诪注专讻讛 专讗砖讛 诇讚专讜诐 讜驻谞讬讛 诇诪注专讘. 砖讜讞讟 讘讬诪讬谞讜 讜诪拽讘诇 讛讚诐 讘砖诪讗诇讜 驻讬壮 讚讗注状讙 讚砖讞讬讟转讛 讘讝专 讻砖专讛 诪砖讜诐 讚砖讞讬讟讛 诇讗讜 注讘讜讚壮 讛讬讛 讜诪讛 砖讗讬谉 讻谉 讘砖专讬驻讛 讚讘注讬讗 讻讛谉. 讗驻讬诇讜 讛讻讬 讻诇 砖讗驻砖专 诇诪注讘讚 砖讞讬讟讛 讘讻讛谉 讟驻讬 注讚讬祝 讜讻讱 诪爪讜转讛 讜诪讝讛 讘讗爪讘注讜 讛讬诪谞讬转 诪谉 讛讚诐 砖讘讻驻讜 讛砖诪讗诇讬转 讝壮 驻注诪讬诐 讻谞讙讚 讘讬转 拽讚砖讬 讛拽讚砖讬诐. 讜注诇 讻诇 讛讝讬讛 讟讜讘诇 讗爪讘注讜 讘讚诐. 讜砖讬讬专讬 讛讚诐 砖讘讗爪讘注讜 驻住讜诇讬谉 诇讛讝讬讛 讜注诇 讻诇 讛讝讬讛 诪拽谞讞 讗爪讘注讜 讘驻专讛 讻讚讗讬转讗 讘讝讘讞讬诐 诪状诪 砖诪注讬谞谉 诪讛转诐 砖讛讬讛 爪专讬讱 诇注砖讜转 讛讛讝讗讜转 讻谞讙讚 讘讬转 拽讚砖讬 讛拽讚砖讬诐 砖讛讜讗 讘诪讝专讞 讜诪砖讜诐 讛讻讬 注讘讚讬谞谉 诇砖讻讛 讝讜 爪驻讜谞讛 诪讝专讞讛 讜讛拽砖讜 讘转讜住驻讜转 讘砖诇诪壮 诪讝专讞讛 谞讬讞讗 讚转讛讜讬 诇讬讛 讛讻讬专讗 诇注砖讜转 讛讝讗讜转讬讜 诇讻讜转诇 诪讝专讞 讻讚讗诪专谉 讗诇讗 爪驻讜谞讛 诇诪讛 诇讬 砖讛专讬 讗讬谉 讘讛 砖讜诐 诪注砖讛 讘爪驻讜谉 讜转讬专爪讜 讚讻讬讜谉 讚讞讟讗转 拽专讬讬讛 专讞诪谞讗 讚讬谞讬讛 讻讚讬谉 讞讟讗转 砖讗诐 注砖讗讛 砖诇讗 诇砖诪讛 驻住讜诇讛 讜诪砖讜诐 讛讻讬 讛讜讬讗 诇砖讻讛 讘爪驻讜谉 砖讬讛讗 讝讻讜专 砖爪专讬讱 诇讻讜讬谉 讘讛 诇砖诪讛 讻讚讬谉 讞讟讗转 讛谞砖讞讟转 讘爪驻讜谉 讜谞讻讜谉 讛讜讗 讜诪讬讛讜 专砖状讬 讝状诇 谞砖诪专 诪讝讛 砖驻讬壮 讻讬 讛讬讻讬 讚诇讬讛讜讬 诇讬讛 讛讻讬专讗 诇讚注转 讻讬 驻专讬砖讛 讝讜 讻讚讬 诇讛讟讬诇 注诇讬讜 注讘讜讚转 驻专讛 讛拽专讜讬讛 讞讟讗转 讜讟注讜谞讛 诪讝专讞 讜讬砖讬诐 诇讘讜 诇讛讬讜转 讝专讬讝 讘诪注砖讬讛 讜住讚专 注讘讜讚转讛 注状讻:



讻讗砖专 注砖讛 讘讬讜诐 讛讝讛 讜讻讜壮. 讙讘讬 驻专砖转 讛诪讬诇讜讗讬诐 讻转讬讘 讜诪拽专讗 诪讬讜转专 讛讜讗 诇讚专砖讗.



讘砖诇诪讗 讻讜诇讬 拽专讗 讘驻专讛 诇讗 诪转讜拽诐 诇讻驻专 讻转讬讘 讜驻专讛 诇讗讜 讘专 讻驻专讛 讛讬讗 讗诇讗 讗讬诪讗 讻讜诇讬 拽专讗 讘讬讜诐 讛讻驻讜专讬诐. 讜讗状转 讗状讻 诇注砖讜转 讜诇讻驻专 诇诪讛 诇讬. 讬状诇 讚讻讜诇讬讛 讞讚讗 诪诇转讗 讛讬讗 讻诇讜诪专 诇注砖讜转 讻驻专讛 讜讗讜专讞讬讛 讚拽专讗 讛讜讗.





讛诪讗讬专讬

讛拽讚诪讛



讗诪专 诪谞讞诐 讘谉 砖诇诪讛 诇讘讬转 诪讗讬专 讬爪"讜 讝讗转 讛诪住讻转讗 专"诇 诪住讻转 讬讜诪讗 讛讬讗 诪住讚专 诪讜注讚 讜讛讜专讙诇谞讜 讘诇诪讜讚讛 讗讞专 诪住讻转 专讗砖 讛砖谞讛 诇住讘讛 讗砖专 讝讻专谞讜 讘驻转讬讞转 讛讞讬讘讜专 讜讛讬讗 讻讜诇诇转 讞' 驻专拽讬诐 讜住讚专诐 诇驻讬 砖讬讟转谞讜 讗' 砖讘注转 讬诪讬诐 讘' 讘专讗砖讜谞讛 讙' 讗诪专 诇讛诐 讛诪诪讜谞讛 讚' 讟专祝 讘拽诇驻讬 讛' 讛讜爪讬讗讜 诇讜 讜' 砖谞讬 砖注讬专讬 讝' 讘讗 诇讜 讻讛谉 讙讚讜诇 讞' 讬讜诐 讛讻讬驻讜专讬诐 讜注谞讬谉 讛诪住讻转讗 讗诪谞诐 讛讜讗 诇讘讗专 注谞讬讬谞讬 讬讜诐 讛讻驻讜专讬诐 讘砖诇诪讜转 讛谉 讘注谞讬讬谞讬 注讘讜讚讛 讛谉 讘注谞讬讬谞讬 讛注讬谞讜讬 讛谉 讘注谞讬讬谞讬 讛转驻讬诇讜转 讗诇讗 砖讬转讙诇讙诇讜 讘讛 拽爪转 注谞讬讬谞讬诐 砖讘注讘讜讚讛 讻诇诇讬讬诐 诇讻诇 讬讜诐 讜讬讜诐 讜注诇 讝讛 讛爪讚 讬讞诇拽讜 注谞讬讬谞讬讛 诇讗专讘注讛 讞诇拽讬诐 讛专讗砖讜谉 诇讘讗专 讘讜 转讻讜谞转 讛注讘讜讚讛 讜讛讛谞讛讙讛 砖讛讬讛 讻讛谉 讙讚讜诇 诪转谞讛讙 拽讜讚诐 讛讬讜诐 讛砖谞讬 诇讘讗专 拽爪转 注谞讬讬谞讬诐 讘注谞讬讬谉 注讘讜讚讛 讻诇诇讬讬诐 诇讻诇 讬讜诐 讜讛砖诇讬砖讬 诇讘讗专 讘讜 讚专讱 驻专讟 注讘讜讚转 讬讜诐 讛讻讬驻讜专讬诐 讘讘讗讜专 专讞讘 讜讘砖诇诪讜转 讛专讘讬注讬 诇讘讗专 讘讜 注谞讬讬谞讬 讚讘专讬诐 砖讘注讬谞讜讬 讜讟讻住讬住讬 转驻诇转 讛讬讜诐 讛讞诇拽 讛专讗砖讜谉 讬转讘讗专 讘专讗砖讜谉 诪诪谞讛 讜讛讞诇拽 讛砖谞讬 讬转讘讗专 讘砖谞讬 诪诪谞讛 讜讛讞诇拽 讛砖诇讬砖讬 讬转讘讗专 讘砖讗专 讛驻专拽讬诐 讻诇诐 注讚 驻专拽 讗讞专讜谉 讜讛专讘讬注讬 讬转讘讗专 讘驻专拽 讗讞专讜谉 讝讛讜 砖讜专砖 讛诪住讻转讗 讚专讱 讻诇诇 讗诇讗 砖讬转讙诇讙诇讜 讘讛 诇驻注诪讬诐 讚讘专讬诐 砖诇讗 诪谉 讛讻讜讜谞讛 讻注谞讬讬谉 住讜讙讬讬转 讛转诇诪讜讚 注诇 讛讚专讱 砖拽讚诐:



讜讛驻专拽 讛专讗砖讜谉 诪诪谞讛 讗诪谞诐 注谞讬讬谞讜 诇讘讗专 讘讜 讛讞诇拽 讛专讗砖讜谉 讜专讜讘讜 讬住讜讘 注诇 讞诪砖讛 注谞讬讬谞讬诐 讛专讗砖讜谉 诇讘讗专 讘讜 诪讛 砖讛讬讜 诪驻专讬砖讬谉 讻讛谉 讙讚讜诇 诪讘讬转讜 砖讘注讛 讬诪讬诐 拽讜讚诐 讛讬讜诐 讜诪讛 砖讛讬讜 诪转拽谞讬谉 讘注谞讬讬谞讬讜 讘诪讬谞讜讬 讝讜诇转讜 讛砖谞讬 讘注谞讬讬谞讬 讙讜驻讜 讘诪讛 砖讛讬讛 讛讜讗 爪专讬讱 诇讛转注住拽 讘讗讜转诐 讛砖讘注讛 讜诪讛 砖讛讬讜 讝拽谞讬 讘讬转 讚讬谉 拽讜专讬谉 诇驻谞讬讜 讜讚讜专砖讬谉 诇讜 讻讚讬 诇诇诪讚讜 讜诇讛讚专讬讻讜 讘住讚专 注讘讜讚讛 讛砖诇讬砖讬 讘诪讛 砖讛讬讛 诪转谞讛讙 拽讜讚诐 讛讬讜诐 讘注谞讬讬谉 诪讗讻诇讜 讜诪砖转讬讜 讛专讘讬注讬 讘诪讛 砖讛讬讜 讛讻讛谞讬诐 诪注讜专专讬谉 讗讜转讜 讗讞专 砖讛谞讬讞讜讛讜 讝拽谞讬诐 讗诇讜 讜讛诇讻讜 诇讛诐 讛讞诪讬砖讬 诇讘讗专 拽爪转 注谞讬讬谞讬诐 讗讬讝讛 讛驻专砖 砖讬砖 讘注谞讬讬谞讬 注讘讜讚讛 讘讬谉 砖讗专 讛讬诪讬诐 诇讬讜诐 讝讛 讝讛讜 砖专砖 讛驻专拽 讚专讱 讻诇诇 讗诇讗 砖讬讘讗讜 讘讜 讚讘专讬诐 诪注谞讬谉 诪讝讜讝讛 讜拽爪转 砖讗专 讚讘专讬诐 砖诇讗 诪谉 讛讻讜讜谞讛 注诇 讬讚讬 讙诇讙讜诇 讻注谞讬讬谉 住讜讙讬讬转 讛转诇诪讜讚 注诇 讛讚专讱 砖拽讚诐 讜讻诪讜 砖讬转讘讗专:



讜讛诪砖谞讛 讛专讗砖讜谞讛 讗诪谞诐 转讬讜讞讚 诇讘讗专 注谞讬讬谉 讛驻专砖转讜 诪讘讬转讜 讜诪讬谞讜讬 讝讜诇转讜 讗诐 砖诪讗 讞"讜 讬讗专注 讘讜 驻住讜诇 讜讛讞诇 注诇 讝讛 讜讗诪专 砖讘注转 讬诪讬诐 拽讜讚诐 讬讜诐 讛讻驻讜专讬诐 诪驻专讬砖讬谉 讻讛谉 讙讚讜诇 诇诇砖讻转 驻专讛讚专讬谉 讜诪转拽讬谞讬谉 诇讜 讻讛谉 讗讞专 转讞转讬讜 砖诪讗 讬讗专注 讘讜 驻住讜诇 专' 讬讛讜讚讛 讗讜诪专 讗祝 讗砖讛 讗讞专转 诪转拽讬谞讬谉 诇讜 砖诪讗 转诪讜转 讗砖转讜 砖谞' 讜讻驻专 讘注讚讜 讜讘注讚 讘讬转讜 讘讬转讜 讛讬讗 讗砖转讜 讗诪专讜 讞讻诪讬诐 讗诐 讻谉 讗讬谉 诇讚讘专 住讜祝 讗诪专 讛专"诐 讗诪专 讛砖诐 讬转' 讘砖讘注转 讬诪讬 讛诪诇讜讗讬诐 讜诪驻转讞 讗讛诇 诪讜注讚 诇讗 转爪讗讜 讜讙讜' 讜讗讞"讻 讗诪专 讻讗砖专 注砖讛 讘讬讜诐 讛讝讛 爪讜讛 讛' 诇注砖讜转 诇讻驻专 注诇讬讻诐 讜讘讗讛 讛拽讘诇讛 诇注砖讜转 讝讛 诪注砖讛 驻专讛 诇讻驻专 注诇讬讻诐 讝讛 诪注砖讛 讬讜诐 讛讻驻讜专讬诐 诇驻讬讻讱 讛讻讛谉 讛砖讜专祝 讗转 讛驻专讛 讜讻讛谉 讙讚讜诇 讛注讜讘讚 讘讬讜诐 讛讻驻讜专讬诐 诪驻专讬砖讬谉 讗讜转讜 砖讘注转 讬诪讬诐 讜诪驻专讬砖讬谉 讗讜转讜 诪讗砖转讜 讻讚讬 砖诇讗 转诪爪讗 谞讚讛 讜讬讛讬讛 讛讜讗 讟诪讗 砖讘注转 讬诪讬诐 讻诪讜 砖讗诪专 讛讻转讜讘 讘讘讗 注诇 讛谞讚讛 讜转讛讬 谞讚转讛 注诇讬讜 讜讟诪讗 砖讘注转 讬诪讬诐 讜讞讻诪讬诐 讗讜诪专讬诐 讟讜诪讗讛 砖讻讬讞讗 诪讬转讛 诇讗 砖讻讬讞讗 讜讗诐 转讞讜砖 诇诪讬转讛 讗讬谉 诇讚讘专 住讜祝 诇驻讬 砖讛讜讗 讗讜诪专 砖诪讗 转诪讜转 讝讗转 讛砖谞讬讛 讜讻谉 讛砖诇讬砖讬转 讜讻谉 讛专讘讬注讬转 讜讛注谞讬谉 讘讗诪专诐 诪讬转讛 讚诇讗 砖讻讬讞讗 专"诇 砖讛诪讬转讛 讘驻转注 驻转讗讜诐 讗讬谞讛 谞诪爪讗转 讗诇讗 诇注讬转讬诐 专讞讜拽讬诐 讜讗讬谉 讛诇讻讛 讻专' 讬讛讜讚讛:



讗诪专 讛诪讗讬专讬 砖讘注转 讬诪讬诐 拽讜讚诐 讬讜诐 讛讻讬驻讜专讬诐 讛讬讜 诪驻专讬砖讬谉 讜讻讜' 驻讬专讜砖 讛讚讘专 讬讚讜注 砖讻诇 注讘讜讚转 讬讜诐 讛讻讬驻讜专讬诐 诇讗 讛讬转讛 谞注砖讬转 讗诇讗 讘讻讛谉 讙讚讜诇 讜讗讬谞讛 讻砖专讛 讗诇讗 讘讜 讻诪讜 砖讬转讘讗专 讘诪住讻转 讛讜专讬讜转 讬"讘 讘' 讜诪转讜讱 讻讱 讛讬讜 诪驻专讬砖讬谉 讗讜转讜 诪讘讬转讜 砖讘注转 讬诪讬诐 拽讜讚诐 诇讬讜诐 讜讙讜讚专讬谉 讗讜转讜 讘驻专讬砖转 讗砖转讜 砖诪讗 讘注讜讚 砖讛讜讗 讘讗 注诇讬讛 转诪爪讗 谞讚讛 讗讜 住驻拽 谞讚讛 讜讬讛讗 讟诪讗 讟讜诪讗转 砖讘注讛 讜诪讻谞讬住讬谉 讗讜转讜 诇诇砖讻转 驻专讛讚专讬谉 诇讚讜专 砖诐 讻诇 砖讘注讛 讜诇讛驻专讬砖讜 诇砖诐 诪讻诇 讟讜诪讗讛 讜诇砖讻讛 讝讜 讛讬转讛 诪讬讜讞讚转 诇讻讱 讜注诇 砖诐 讛讻讛谞讬诐 讛讙讚讜诇讬诐 讛讬讜 拽讜专讬谉 讗讜转讛 诇砖讻转 驻专讛讚专讬谉 讜诪诇转 驻专讛讚专讬谉 诪诇讛 讬讜谞讬转 讜讘讬讗讜专讛 驻拽讬讚讬诐 讜诪转讞诇讛 讛讬转讛 谞拽专讗转 诇砖讻转 讘诇讜讟讬 讜讛讬讗 讙诐 讻谉 诪诇讛 讬讜谞讬转 诪讜谞讞转 注诇 砖诐 砖专讬诐 讜谞讻讘讚讬诐 讜讗诪专讜 讘讙诪' 讞' 讘' 砖诪转讞诇讛 讻诇 讬诪讬 砖诪注讜谉 讛爪讚讬拽 讜讬讜讞谞谉 讻讛谉 讙讚讜诇 砖讛讗专讬讻讜 讬诪讬诐 讘讻讛讜谞转诐 讛讬讜 拽讜专讬谉 讗讜转讛 诇砖讻转 讘诇讜讟讬 讻诇讜诪专 诇砖讻转 讛砖专讬诐 讜讛谞讻讘讚讬诐 讜讗讞专 讝诪谉 讝讛 诪转讜讱 砖讛讬讜 讻讛谞讬诐 讙讚讜诇讬诐 诪转谞讛讙讬诐 讘专砖注 讜讛讬讜 谞注谞砖讬诐 注讚 砖谞讜讚注 诇谞讜 讘专讜讘谉 砖诇讗 讛讬讜 诪讜爪讗讬诐 砖谞转谉 讞讝专讜 讜拽专讗讜讛 诇砖讻转 驻专讛讚专讬谉 讻诇讜诪专 讻驻拽讬讚讬诐 砖诪转诪谞讬谉 诪砖谞讛 诇砖谞讛 讜驻讬' 讘讙诪' 诪驻谞讬 砖讛讬讜 诇讜拽讞讬谉 讗讜转讛 讘讚诪讬诐 讻诪讜 砖讗诪专讜 讬"讞 讗' 转专拽讘讗 讚讚讬谞专讬 注讬讬诇讗 诪专转讗 讘转 讘讬转讜住 诇讬谞讗讬 诪诇讻讗 注讚 讚讗讜拽诪讬讛 诇讬讛讜砖注 讘谉 讙诪诇讗 讘讻讛谞讬 专讘专讘讬 讜讘转诇诪讜讚 讛诪注专讘 讗诪专讜 砖讛讬讜 讛讜专讙讬诐 讝讛 讗转 讝讛 讘讻砖驻讬诐:



讜诪转拽讬谞讬谉 诇讜 讻讛谉 讗讞专 转讞转讬讜 专"诇 砖讬讛讗 诪讜讻谉 砖讗诐 讬讗专注 驻住讜诇 诇讻讛谉 讙讚讜诇 讻讙讜谉 砖讬讛讗 专讜讗讛 拽专讬 讗讜 砖转讝讚诪谉 诇讜 讗讬讝讛 讟讜诪讗讛 砖讬讛讗 讝讛 诪砖诪砖 转讞转讬讜 讜讗驻讬诇讜 讛转讞讬诇 讝讛 讘注讘讜讚讛 讜讗讬专注 诇讜 驻住讜诇 讗讞专 砖讛转讞讬诇 驻讜住拽 讜讘讗 讝讛 讛砖谞讬 讜诪转讞讬诇 讘注讘讜讚讛 诪诪拽讜诐 砖驻住拽 专讗砖讜谉 讜讗注"驻 砖讻讘专 讛讬讜 诪诇讜诪讚讬诐 讘谞住 讝讛 砖讛专讬 讗讞讚 诪注砖专讛 谞讬住讬诐 砖讘讘讬转 讛诪拽讚砖 讛讜讗 砖诇讗 讗讬专注 驻住讜诇 讘讻"讙 诇讗 讛讬讜 专讜爪讬诐 诇住诪讜讱 注诇 讛谞住 讜讛讜讗 砖讗诪专讜 讘转诇诪讜讚 讛诪注专讘 讜讛诇讗 诪谉 讛谞讬住讬诐 砖谞注砖讜 讘讘讛"诪 讛讜讗 砖诇讗 讗讬专注 驻住讜诇 讘讻讛谉 讙讚讜诇 讗诪专 专' 讗讘讬谉 注诇 砖诐 诇讗 转谞住讜 讜讬转讘讗专 讘讙诪' 讙' 讘' 砖讻讛谉 讝讛 诇讗 讛讬讜 讟注讜谉 驻专讬砖转 砖讘注讛 讗诇讗 讗诐 讬讗专注 讻谉 讛讬讛 注讜讘讚 转讞转讬讜 讘诇讗 驻专讬砖讛 讜讬砖 讞讜诇拽讬谉 讘讝讜 诪驻谞讬 砖讛诐 驻讜住拽讬谉 讻诪讗谉 讚讬诇讬祝 诇讛 诪诪讬诇讜讗讬诐 讜讻诪讜 砖讘诪讬诇讜讗讬诐 讛驻专砖讛 讛讬转讛 诪注讻讘转 讻诪讜 砖讬转讘讗专 讻讱 讘讝讜 讗诇讗 砖谞专讗讛 讻讚注转 专讗砖讜谉:



讜专"讬 讗讜诪专 讗祝 讗砖讛 讗讞专转 诪转拽讬谞讬谉 诇讜 砖讗诐 转诪讜转 讗砖转讜 转讛讗 诪讜讻谞转 诇讜 诇讬谞砖讗 诇讗诇转专 砖讛专讬 讗讬 讗驻砖专 诇注讘讜讚转 讛讬讜诐 讗诇讗 讘讻讛谉 讛谞砖讗讜讬 砖谞讗诪专 讜讻驻专 讘注讚讜 讜讘注讚 讘讬转讜 讜讗讬谉 讘讬转讜 讗诇讗 讗砖转讜 讜诪驻专砖 诇讛 讘讙诪' 讬"讙 讘' 讘砖谞讜砖讗讛 拽讜讚诐 讛讬讜诐 砖讗讬 讗驻砖专 诇讜 砖注讛 讗讞转 讘诇讗 谞砖讜讗讬谉 讜讻谉 爪专讬讱 砖诇讗 讬讛讗 讘讛 砖注讛 砖讬讛讬讜 诇讜 砖转讬 谞砖讬诐 讜讻讬爪讚 注讜砖讛 谞讜砖讗 讝讜 讛砖谞讬讛 拽讜讚诐 诇讬讜诐 讜诪讙专砖讛 诪注讻砖讬讜 注诇 转谞讗讬 砖诇讗 转诪讜转 讗砖转讜 专讗砖讜谞讛 讜讗注"驻 砖讗诐 转诪讜转 讗砖转讜 专讗砖讜谞讛 谞诪爪讗 砖讗讬谉 讙讬讟讛 砖诇 讝讜 讙讟 讜谞诪爪讗 注讜讘讚 诇诪驻专注 讘砖转讬 谞砖讬诐 诪讙专砖 讙"讻 讗转 讛专讗砖讜谞讛 诪注专讘 讛讬讜诐 注诇 诪谞转 砖讬注砖讛 讗讬讝讛 讚讘专 讜讗诐 讬专讗讛 砖转讛讗 讛专讗砖讜谞讛 住诪讜讻讛 诇诪讬转讛 讬注砖讛 讗讜转讜 讚讘专 砖讛转谞讛 讜谞诪爪讗转 讛专讗砖讜谞讛 诪讙讜专砖转 诇诪驻专注:



讜讗诪专讜 诇讜 讗"讻 讗讬谉 诇讚讘专 住讜祝 砖诪讗 转诪讜转 讙诐 讝讜 讛诪讜讻谞转 讗诇讗 砖专讘讬 讬讛讜讚讛 讗讬谞讜 讞讜砖砖 诇诪讬转转 砖转讬诐 讜砖诪讗 转讗诪专 讜诇讚注转 讞讻诪讬诐 诪讬讛讗 诇诪讛 讞砖砖讜 诇驻住讜诇 讜讛讬讛 诇讛诐 诇讜诪专 诇注爪诪诐 砖讗讬谉 诇讚讘专 住讜祝 讜砖诪讗 讬讟诪讗 讛砖谞讬 讙"讻 诪"诪 讻讛"讙 讝专讬讝 讛讜讗 讜讗"转 讗诐 讝专讬讝 讛讜讗 诇诪讛 诪转拽讬谞讬谉 讻"砖 讛讜讗讬诇 讜注讘讚讬谞谉 诇讬讛 爪专讛 诪讞讬讬诐 讚诪讝讚讛专 讟驻讬 讜砖诪讗 转讗诪专 诇讚注转 专' 讬讛讜讚讛 转讛讗 讛转拽谞转 讛讗讞专 诪讜注诇转 诇讜 讗祝 诇讝讜 砖讗诐 转诪讜转 讗砖转讜 讬讛讗 讝讛 注讜讘专 转讞转讬讜 诪"诪 谞讜讞 诇讛讻讬谉 诇讜 讗砖讛 诪砖谞注讘讬专 讗讜转讜 诪讻讛讜谞转讜 讘诇讗 驻住讜诇 砖诇 讙讜驻讜 讜诪"诪 讛诇讻讛 讻讞讻诪讬' 讜讗讬谉 讞讜砖砖讬谉 诇诪讬转讛 讗诇讗 讗诐 诪转讛 讗砖转讜 讬讛讗 讻讛谉 讛诪讜转拽谉 注讜讘专 转讞转讬讜 讻讗诇讜 讗讬专注 讘讜 驻住讜诇:



讝讛讜 讘讬讗讜专 讛诪砖谞讛 讜讻讜诇讛 注诇 讛爪讚 砖讻转讘谞讜 讛诇讻讛 讛讬讗 讜讘注谞讬讬谉 讛转拽谞转 讗砖讛 讛诇讻讛 讻讞讻诪讬诐 讜讚讘专讬诐 砖谞讻谞住讜 转讞转讬' 讘讙诪专讗 讗诇讜 讛谉:



讻砖诐 砖讛讬讜 诪驻专讬砖讬谉 讻讛"讙 诪讘讬转讜 砖讘注转 讬诪讬诐 拽讜讚诐 讬讜诐 讛讻讬驻讜专讬诐 讻讱 讘注谞讬谉 驻专讛 讗讚讜诪讛 讛讬讜 诪驻专讬砖讬谉 讻讛谉 砖谞转诪谞讛 诇砖专讜祝 讗转 讛驻专讛 诪讘讬转讜 砖讘注转 讬诪讬诐 拽讜讚诐 砖专讬驻转 讛驻专讛 讜讗注"驻 砖诪驻讬 讛砖诪讜注讛 诇诪讚讜讛 诪谉 讛诪拽专讗 诪讚讻转讬讘 讘驻专砖转 诪讬诇讜讗讬诐 讜诪驻转讞 讗讛诇 诪讜注讚 诇讗 转爪讗讜 砖讘注转 讬诪讬诐 讜讛诐 讗讜转诐 讛砖讘注讛 砖砖讬诪砖 讘讛诐 诪砖讛 讜谞诪爪讗讜 诪驻专讬砖讬谉 砖讘注讛 拽讜讚诐 讞讬谞讜讻诐 讜讻转讬讘 讘讬' 讻讗砖专 注砖讛 讘讬讜诐 讛讝讛 爪讜讛 讚' 诇注砖讜转 诇讻驻专 注诇讬讻诐 讜讚专砖讜 讘讜 诇注砖讜转 讗诇讜 诪注砖讬 驻专讛 诇讻驻专 讗诇讜 诪注砖讬 讬讜诐 讛讻讬驻讜专讬诐 诪"诪 讟注诐 讛讚讘专 讘砖转讬讛谉 讻讚讬 诇讙讚专讜 讘驻专讬砖讜转 讗砖转讜 砖诪讗 转诪爪讗 砖讛讬转讛 谞讚讛 讘砖注转 转砖诪讬砖 讜讬讛讗 讟诪讗 讟讜诪讗转 砖讘注讛 讜砖讗专 拽专讘谞讜转 诪讬讛讗 讛谉 砖诇 讬讞讬讚 讛谉 砖诇 专讘讬诐 讗讬谉 讟注讜谞讬谉 驻专讬砖讛 讻诇诇:



讜讘注谞讬谉 驻专讛 诪讬讛讗 讛讬讜 诪讻谞讬住讬谉 讗讜转讜 诇诇砖讻讛 砖注诇 驻谞讬 讛讘讬专讛 专"诇 砖讘爪讚 讛诪讝专讞 讘讛专 讛讘讬转 讜诇讗 讘注讝专讛 讜诪拽讜诐 驻专讬砖转讜 讛讬讛 讘拽专谉 诪讝专讞讬 爪驻讜谞讬 讜诇砖讻讛 讝讜 诇讗 讛讬讜 诪砖转诪砖讬谉 讘讛 讗诇讗 讘讻诇讬诐 砖讗讬谉 诪拽讘诇讬谉 讟讜诪讗讛 讻讙讜谉 讻诇讬 讙诇诇讬诐 专"诇 爪驻讬注讬 讘拽专 砖谞转讬讬讘砖讜 讜讞拽拽谉 讜注砖讗谉 讻诇讬诐 讜讻诇讬 讗讘谞讬诐 讜讻诇讬 讗讚诪讛 讛谉 讟讬讟 砖讙讘诇讜 讜讬讘砖讜 讘讞诪讛 讜注砖讗讜 讻诇讬 讛谉 砖谞讟诇 专讙讘 诪谉 讛讗讚诪讛 讜讞拽拽 讘讛 讘诇讗 讙讬讘讜诇 讜讬砖 诪讬 砖讗讜诪专 砖讟讬讟 砖讙讘诇讜 讜讬讘砖讜 讘讞诪讛 诪拽讘诇 讟讜诪讗讛 讜讗讬谉 讝讛 讻诇讜诐 砖讗讬谉 谞拽专讗 讻诇讬 讞专住 讗讗"讻 砖专驻讜 讘讻讘砖谉 讻诪讜 砖驻讬专砖谞讜 讘诪住' 讬讜诐 讟讜讘 讜诪转讜讱 讻讱 讛讬讜 拽讜专讬谉 讗讜转讛 诇砖讻转 讘讬转 讗讘谉 讜讛讞诪讬专讜 讘讚讘专 讝讛 讻讚讬 砖诇讗 诇讝诇讝诇 讘驻专讛 诪转讜讱 砖讛讬讜 诪拽讬诇讬谉 讘讛 讘注谞讬谉 讗讞专 诇讛讻砖讬专 注砖讬讬转讛 讘讟讘讜诇 讬讜诐 讜诇讗 注讜讚 讗诇讗 砖讛讬讜 诪砖转讚诇讬诐 讘讻讱 注讚 砖讛讬讜 诪讟诪讗讬谉 讗转 讛讻讛谉 讘砖专抓 讜诪讟讘讬诇讬谉 讗讜转讜 讻讚讬 诇讛转注住拽 讘讛 诪讬讚 讗讞专 讟讘讬诇讛 讻讚讬 诇讛讜爪讬讗 诪诇讘谉 砖诇 爪讚讜拽讬诐 砖讛讬讜 讞讜诇拽讬谉 诇讜诪专 砖讗讬谞讛 谞注砖讬转 讗诇讗 讘诪注讜专讘讬 讛砖诪砖:



讝讛 砖讛讬讜 诪注诪讬讚讬谉 讗讜转讜 讘诇砖讻讛 砖讘拽专谉 诪讝专讞讬 爪驻讜谞讬 讛讜讗 诇注讜专专讜 砖讛驻专讛 讗注"驻 砖讗讬谞讛 讟注讜谞讛 爪驻讜谉 诇讗 讘砖讞讬讟转讛 讜诇讗 讘砖专讬驻转讛 砖讛专讬 讘讛专 讛诪砖讞讛 讛讬转讛 谞注砖讬转 诪"诪 讛专讬 讛讬讗 拽专讜讬讛 讞讟讗转 砖谞讗诪专 讞讟讗转 讛讬讗 讜讞讟讗转 讟注讜谞讛 爪驻讜谉 讜讬爪讗 诇讜 诪讻讜谞讛 讝讜 砖讛讜讗 爪专讬讱 诇讛讝讛专 讘讛 讻讞讟讗转 讜讗诐 砖讞讟讛 砖诇讗 诇砖诪讛 驻住讜诇讛 讻拽专讘谉 讞讟讗转 讜诪讛 砖讛讬转讛 讘爪讚 讛诪讝专讞 讛讜讗 诪驻谞讬 诪讛 砖谞讗诪专 讜讛讝讛 讗诇 驻谞讬 讗讛诇 诪讜注讚 讜讗讛诇 诪讜注讚 讘诪注专讘 讜讝讜讻专 诪转讜讱 讻讱 砖讛讜讗 注讜诪讚 讘诪讝专讞 讘讛专 讛诪砖讞讛 讜驻谞讬讜 诇诪注专讘 讜诪讝讛 讻谞讙讚 讘讬转 拽讚砖讬 讛拽讚砖讬诐 讜讗诐 讛讝讛 讗讜 砖讞讟讛 讗讜 砖专驻讛 砖诇讗 讻谞讙讚 爪讚 讛诪注专讘 砖讘讜 讛讛讬讻诇 驻住讜诇讛:





转讜住驻讜转 讬砖谞讬诐

*)讝讗转 诇讚注转 讻讬 专讜讘 讛讛讙讛讜转 砖讛讜讙讛讜 讛谞讛 讘讛转"讬 诇拽讜讞讜转 诪住驻专 砖讬讞 讬爪讞拽 [讙诐 诇驻注诪讬诐 讛转讞诇讜转 讛讚讘讜专讬诐 讛诪讛 诇讗 讻驻讬 谞讜住讞转讬谞讜 讘讙诪'. 讜讛诪讛 讻驻讬 谞讜住讞讗讜转 讚"讬 讗讜 讻"讬]. 砖讘注转 讬诪讬诐 拽讜讚诐 讬讜诐 讛讻驻讜专讬诐 诪驻专讬砖讬谉. 讻讗谉 砖讜谞讛 诪谞讬谉 拽讜讚诐 讛诪注砖讛 讜讻谉 讗讜诪专 (驻住讞讬诐 讚祝 讘.) 讗讜专 诇讬"讚 讘讜讚拽讬谉 讜驻注诪讬诐 砖讜谞讛 讛诪注砖讛 拽讜讚诐 讛诪谞讬谉 (讻转讜讘讜转 讚祝 讘.) 讘转讜诇讛 谞砖讗转 诇讬讜诐 讚' (拽讬讚讜砖讬谉 讚祝 讘.) 讛讗砖讛 谞拽谞讬转 讘砖诇砖 讚专讻讬诐 (注"讝 讚祝 讘.) 诇驻谞讬 讗讬讚讬讛谉 砖诇 谞讻专讬诐 讙' 讬诪讬诐 讜讛专讘讛 讻讬讜爪讗 讘讛谉 讛转谞讗 诇讗 讞砖 讘讛 讗诇讗 砖讜谞讛 讛专讛讜讟 讘驻讬讜:





讜诪转拽讬谞讬谉 诇讜 讻讛谉 讗讞专 转讞转讬讜. 诇讛转拽讬谉 诇讜 讘讙讚讬 讝讛讘 讻诪讚转讜 讻讚讗诪专讬谞谉 诇拽诪谉 驻"讘 (讻讙:) 讜讘转诪讬讚 谞砖讞讟 (讚祝 住讛:) 讻诪讚转讜 砖诇讗 讬讞住专 讜诇讗 讬讜转讬专 讜诇讛讝讛讬专讜 诇砖诪讜专 注爪诪讜 讘讟讛专讛 讜讚讜拽讗 诪转拽讬谞讬谉 讗讘诇 诇讗 讛讬讜 诪驻专讬砖讬谉 讻讚讗诪专讬谞谉 讘讙诪' (讚祝 讙:) 讚讛驻专砖讛 诇讗 诪注讻讘讗:





砖诪讗 转诪讜转 讗砖转讜. 讜诇砖谞讬 诇讗 讛讬讜 诪转拽讬谞讬谉 讗砖讛 讗讞专转 讚诇讗 诪注讻讘讗 讜诪"诪 讛讻讗 讘专讗砖讜谉 诪爪讜讛 诪谉 讛诪讜讘讞专 讘注讬谞谉 讜讗驻讬诇讜 诪注讻讘讗 诇讻讜诇讬 讛讗讬 诇讗 讞讬讬砖讬谞谉 砖转诪讜转 讗砖转 讛砖谞讬 讻讬 讛讬讻讬 讚诇讗 讞讬讬砖讬谞谉 讘讙诪' 诇诪讬转转 讛砖谞讬讛:





讜讞讻"讗 讗诐 讻谉 讗讬谉 诇讚讘专 住讜祝. 讘讙诪专讗 (讚祝 讬讙.) 讚讬讬拽 诇讬诪专讜 讗讬谞讛讜 诇谞驻砖讬讬讛讜:





诪驻专讬砖讬谉 讻讛谉 讛砖讜专祝 讗转 讛驻专讛. 讗讜诪专 专讘讬谞讜 讛讝拽谉 讚讗讬谉 诇讚拽讚拽 诪讚拽转谞讬 讻讛谉 讛砖讜专祝 讚诪讬讬专讬 讘讻讛谉 讛讚讬讜讟 讚讛讗 讛讻讬 谞诪讬 讗讬 讛讜讛 转谞讬 讻讛谉 讛注讜讘讚 注讘讜讚讛 讘讬讜讛"讻 诇讗 讛讬讛 诪讝讻讬专 讻讛谉 讙讚讜诇 讚诪砖诪注 砖驻讬专 讻讛谉 讛讬讚讜注 讛砖讜专祝 讗讜 讛注讜讘讚 讜讗驻讬诇讜 讗诐 讘讻讛谉 讛讚讬讜讟 诪讬讬专讬 诇讗 拽砖讬讗 诇砖诪讜讗诇 讚诇拽诪谉 驻专拽 讟专祝 讘拽诇驻讬 (讚祝 诪讙.) 诪驻讬拽 诪讜诇拽讞 讛讻讛谉 诪讚诪讛 讘讗爪讘注讜 诇讗讛讚讜专讬 诇讗诇注讝专 讚讗讬讻讗 诇诪讬诪专 讚住讘专 讻讬 讛讗讬 转谞讗 讚转谞讬讗 讘住驻专讬 讜谞转转诐 讗讜转讛 讗诇 讗诇注讝专 讛讻讛谉 讝讜 谞注砖讬转 讘讗诇注讝专 讜砖讗专 讻诇 讛驻专讜转 讘讻"讙 讚讘专讬 专"诪 专讘讬 讬讜住讬 讘"专 讬讛讜讚讛 讜专讘讬 砖诪注讜谉 讜专讗讘"讬 讗讜诪专讬诐 讝讜 谞注砖讬转 讘讗诇注讝专 讜砖讗专 讻诇 讛驻专讜转 讘讬谉 讘讻讛谉 讙讚讜诇 讘讬谉 讘讻讛谉 讛讚讬讜讟 讜讛讗 讚讗诪专讬谞谉 诇拽诪谉 (讚祝 诪讘:) 讞讚 诇讬砖谞讗 讚讛讬讻讗 讚讘注讬 驻专转 诪砖讛 讗诇注讝专 讘注讬谞谉 诇讚讜专讜转 讻"讙 讛讬讬谞讜 讻专"诪 诪讬讛讜 讘讬谉 诇诪专 讜讘讬谉 诇诪专 讛讬讜 注讜砖讬谉 讗讜转讛 讻讛谞讬诐 讙讚讜诇讬诐 讻讚转谞谉 砖诪注讜谉 讛爪讚讬拽 注砖讛 砖转讬诐 讜讻谉 讻诇 讗讜转诐 砖注砖讜 驻专讛 讛讬讜 讻讛谞讬诐 讙讚讜诇讬诐 讜讞砖讬讘 诇讛谉 讘诪住' 驻专讛 (驻"讙 诪"讛) 讜讝讛 讛讬讛 讻讘讜讚诐 讜转谞讬讗 谞诪讬 讘转讜住驻转讗 (驻"讘) 讘讗 诇讜 专讬讘"讝 讜讗诪专 诇讜 讗讬砖讬 讻"讙 讻诪讛 讗转讛 谞讗讛 诇讛讬讜转 讻讛谉 讙讚讜诇 讜讛讗 讚转谞讬讗 讘住驻专讬 讜砖专祝 讗转 讛驻专讛 诇注讬谞讬讜 砖讬讛讗 讗讞专 砖讜专祝 讜讛讜讗 专讜讗讛 诪砖诪注 讚讝专 讻砖专 诇砖专讜祝 讛讬讬谞讜 讚诇讗 讻讛谞讬 讗诪讜专讗讬 讚讟专祝 讘拽诇驻讬 注讬"诇 砖讬讛讗 讻讛谉 讗讞专 砖讜专祝 讜讻讛谉 讛诪驻专讬砖 专讜讗讛. 诪"专:





诪驻专讬砖讬谉 讻讛谉 讛砖讜专祝 讗转 讛驻专讛. 讗讘诇 砖讗专 讻讛谞讬诐 砖讛讬讜 注住讜拽讬谉 讘讗住讬驻转 讗驻专讛 讜讘砖讗专 注住拽讬讛 讻讚诪砖诪注 诇拽诪谉 砖讛住讙谉 讛讬讛 诪住讬讬注 诇驻专讛 诇讗 讛讬讜 诪驻专讬砖讬谉 讗讜转谉 讜讗驻讬' 诇诪讗谉 讚诪驻讬拽 驻专讬砖讛 讘驻专讛 诪拽专讗 诪讜拽诪讬谞谉 诇拽专讗 讘注讬拽专 诪注砖讛 讛驻专讛 讛讬讬谞讜 砖专讬驻讛 讜诇砖诪讜讗诇 讛讜讛 诇讬讛 诇诪讬谞拽讟 讛讻讛谉 讛诪拽讘诇 砖讛讜讗 注讬拽专 砖讛讬讛 诇讚讜专讜转 讘讗诇注讝专 讗诇讗 诇驻讬 砖注讬拽专讛 诇讗驻专 砖专讬驻讛 谞拽讟 砖讜专祝 讗讘诇 转讬诪讛 诇专讘 讚讗诪专 讘驻' 讟专祝 讘拽诇驻讬 (砖诐) 砖讞讬讟转 驻专讛 讘讝专 驻住讜诇讛 讜讗讬讻讗 诇诪讗谉 讚讘注讬讗 诇讚讜专讜转 讻"讙 讗诪讗讬 诇讗 谞拽讟 讛讻讛谉 讛砖讜讞讟 砖讛专讬 注讬拽专 讛讬讗 诪砖专讬驻讛 砖讛讬讗 讘讻讛谉 讛讚讬讜讟 诇讚讜专讜转 诇专讘 讜讗讬谉 诇讛拽砖讜转 讚诇谞拽讟讬讛 注诐 讛砖讜专祝 讛讜讗讬诇 讜讻讛谉 讞讚 讛讜讗 讚注讘讚 诇讛谉:





砖讻诇 诪注砖讬讛 讘讻诇讬 讗讘谞讬诐. 讬砖 驻讬专讜砖 诪专讘讬谞讜 砖诇诪讛 砖讻转讜讘 讘讛谉 讻讙讜谉 拽讬讘讜诇 讚诪讛 讜讗住讬驻转 讗驻专讛 讜诇讗 讚拽 讚讘驻专讛 转谞谉 爪诇讜讞讬转 砖诇 诪讬 讞讟讗转 讜住转诐 爪诇讜讞讬转 砖诇 讞专住 讜转谞谉 谞诪讬 (驻专讛 驻"讛 诪"讛) 讘讻诇 诪拽讚砖讬谉 讜注讜讚 转谞谉 (砖诐 诪"讚) 讜诪讬讬转讬 诇讛 讘讞讙讬讙讛 (讚祝 讻讙.) 砖驻讜驻专转 砖讞转讻讛 诇讞讟讗转 专"讗 讗讜诪专 讬讟讘讬诇 诪讬讚 专讘讬 讬讛讜砖注 讗讜诪专 讬讟诪讗 讜讬讟讘讬诇 讗诇诪讗 诇讗 讘注讬谞谉 讻诇讬 讙诇诇讬诐 诪讚爪专讬讻讛 讟讘讬诇讛 讗诇诪讗 讘转 拽讘讜诇讬 讟讜诪讗讛 讛讬讗. 注讜讚 讗诪专讬谞谉 讘驻"拽 讚诪谞讞讜转 (讚祝 讝:) 讙讘讬 讻讛谉 讛诪讝讛 讚诐 讛驻专讛 讚诪拽谞讞 讗爪讘注讜 讘砖驻转 讛诪讝专拽 诪砖诪注 讚讛讜讬 讻诇讬 砖专转 讚讘砖讘讬诇 讗讜转讜 讛驻注诐 诇讗 讛讜讬 拽专讬 诇讬讛 诪讝专拽 讜讻讬讜谉 讚讛讜讬 讻诇讬 砖专转 讗"讻 讛讜讬 砖诇 诪转讻转 讚拽讬"诇 (诇拽诪谉 讚祝 诇讟.) 讚讻诇讬 砖专转 砖诇 注抓 诇讗 注讘讚讬谞谉. 诪讬讛讜 注诇 讛讛讬讗 讚诪谞讞讜转 转讬诪讛 讚讘住驻专讬 诪砖诪注 砖诪爪讜转 拽讘诇转 讚诪讛 讛讬讛 讘讬讚 讜诪驻讬拽 诇讬讛 诪诇讜讙 砖诇 诪爪讜专注 砖讛讬讛 讘讬讚讜 讜讬"诇 讚驻诇讬讙讬 讗讬 谞诪讬 谞专讗讛 诇专讘 讛讗专讬"讛 讚讛讛讬讗 讚住驻专讬 诪讬讬专讬 诇注谞讬谉 讛讝讗讛 讘讗爪讘注讜 讚诇讗 讬诇驻讬谞谉 诪讛讝讗转 讗讝讜讘 砖讛讜讗 讘讻诇讬 讜诪驻专砖 专讘讬谞讜 讛讝拽谉 讚拽讗讬 讗讛讝讗讜转 砖讛讬讜 诪讝讬谉 注诇 讛讻讛谉 讘讗讜转讛 诇砖讻讛 拽讜讚诐 砖专讬驻转 讛驻专讛 讜讻谉 诪砖诪注 诇讬砖谞讗 讚讻诇 诪注砖讬讛 讚讗诇砖讻讛 拽讗讬 讜讛讻讬 转谞谉 讘诪住' 驻专讛 (驻"讙) 讗)[诇驻谞讬谞讜 讛讙讬' 讜诪讝讬谉 注诇讬讜 讻诇 讝' 讛讬诪讬诐 诪讻诇 讞讟讗讜转 砖讛讬讜 砖诐 讜讻讜']. 讗讞讚 讝讛 讜讗讞讚 讝讛 诪讝讬谉 注诇讬讜 诪讻诇 讞讟讗讜转 砖讛讬讜 砖诐 讻讜' 讞爪讬专讜转 讛讬讜 讘谞讜讬讜转 讘讬专讜砖诇讬诐 注"讙 住诇注 讜转讞转讬讛谉 讞诇讜诇 诪驻谞讬 拽讘专 讛转讛讜诐 讜讛转讬谞讜拽讜转 讬讜砖讘讬谉 注"讙 讜讻讜住讜转 砖诇 讗讘谉 讘讬讚讬讛诐 讻讜' 诇讗 诪爪讗讜 诪砖讘注 注讜砖讬谉 诪砖砖 讻讜' 诪砖砖 讞讟讗讜转 讛讬讜 诪讝讬谉 注诇讬讜:





讘讻诇讬 讙诇诇讬诐. 爪驻讬注讬 讘拽专 讻讚驻讬专砖 讘拽讜谞讟专住 讚讗讬 讻诇讬 讗讘谉 讻诇讬 讙诇诇讬诐 讘讻诇诇 讻诇讬 讗讘谉 讛讜讬:





诪讟诪讗讬谉 讛讬讜 讛讻讛谉 讛砖讜专祝 讗转 讛驻专讛. 砖讛讬讜 讗讞讬讜 讛讻讛谞讬诐 谞讜讙注讬谉 讘讜 讜注"讬 讻讱 讛讬讛 讟诪讗 讻讚转谞谉 讘诪住讻转 驻专讛 (驻"讙 诪"讞) 住诪讻讜 讬讚讬讛诐 注诇讬讜 讜讗诪专讜 诇讜 专讚 讜讟讘讜诇 讜讛讱 住诪讬讻讛 谞诪讬 诇讟诪讗讜 讜讻谉 砖谞讬谞讜 讘转讜住驻转讗 驻"讘 诪注砖讛 讘爪讚讜拽讬 讗讞讚 砖讛注专讬讘 砖诪砖讜 诇注砖讜转 讗转 讛驻专讛 讜讬讚注 讘讜 专讬讘"讝 讜住诪讱 砖转讬 讬讚讬讜 注诇讬讜 讜讗诪专 诇讜 讗讬砖讬 讻"讙 诪讛 讗转讛 谞讗讛 诇讛讬讜转 讻"讙 专讚 讜讟讘讜诇 讗讞转 讬专讚 讜讟讘诇 讜注诇讛 讜讗诪专讬谞谉 谞诪讬 讘讬专讜砖诇诪讬 讜诇拽诪谉 (讚祝 讞.) 诪讛 讘讬谉 讻讛谉 讙讚讜诇 讚讬讜讛"讻 诇讻讛谉 讛砖讜专祝 讗转 讛驻专讛 讝讛 驻专讬砖转讜 诇拽讚讜砖讛 讜讗讞讬讜 讛讻讛谞讬诐 谞讜讙注讬诐 讘讜 讜讝讛 驻专讬砖转讜 诇讟讛专讛 讜讗讬谉 讗讞讬讜 讛讻讛谞讬诐 谞讜讙注讬诐 讘讜 讜讟注诪讗 讚诪讟诪讗讬谉 讗讜转讜 讘谞讙讬注转谉 诪砖讜诐 讚讘讙讚讬 讗讜讻诇讬 拽讜讚砖 诪讚专住 诇讞讟讗转 讜讗驻讬诇讜 砖诪专讜 注爪诪谉 注诇 讟讛专转 讞讟讗转 讜讗讜诪专 专讘讬谞讜 讛讝拽谉 讬讻讜诇讬诐 讛讬讜 讞讻诪讬诐 诇注砖讜转谉 讻讟诪讗讬诐 讜讬讛讬讛 讛讻讬专讗 讘讟讘讬诇转讜 诇爪讚讜拽讬诐 讻讬讜谉 砖讛爪专讬讻讜讛讜 讟讘讬诇讛 诪讞诪转 砖注砖讗讜讛讜 讻讟诪讗 诪转 讘讬讜诐 讛砖讘讬注讬 砖诇讜 砖爪专讬讱 讛注专讘 砖诪砖 讜讗"转 诪"砖 讘讞讙讬讙讛 (讚祝 讻讙:) 讙讘讬 砖驻讜驻专转 讗诪专讬谞谉 砖注砖讗讜讛讜 讻讟诪讗 诪转 讘讬讜诐 砖讘讬注讬 砖诇讜 讗注"驻 砖诇讗 讛讬讜 诪讟诪讗讬谉 讗讜转讜 讜讻讗谉 诇讗 专爪讜 诇注砖讜转讜 讻讟诪讗 诪转 讗诇讗 注"讬 住诪讬讻转 讗讞讬讜 讛讻讛谞讬诐 讬"诇 讚砖讗谞讬 讛转诐 讻讚诪驻专砖 讚讗讬讻讗 讞砖砖 诪砖讜诐 爪讬谞讜专讗 讚注诐 讛讗专抓 讗讘诇 讻讗谉 讛讬讛 诪讜讞讝拽 讟讛讜专 讬讜转专 诪砖讗专 讗讞讬讜 讛讻讛谞讬诐 砖诇讗 讛讬讜 专砖讗讬谉 诇讬讙注 讘讜 讜讗"转 诇诪讛 诇讗 讛讬讜 谞讜讙注讬诐 讘讜 讻诇 砖砖讛 讬诪讬诐 讜讛讗 讘诇讗"讛 讛讬讜 诪讟诪讗讬谉 讗讜转讜 诪驻谞讬 讛讝讗讛 砖讛讬讜 诪讝讬谉 注诇讬讜 讚讛讗 讚诪讝讛 讜诪讝讬谉 注诇讬讜 讟讛讜专 讛讬讬谞讜 讻砖爪专讬讱 讛讝讗讛 诪谉 讛转讜专讛 讗讘诇 讛讻讗 诪砖讟讛讜专 讛讜讗 诪谉 讛转讜专讛 讛讝讗讛 诪讟诪讗转讜 讜讬"诇 砖注讚 讛注专讘 诇讗 讛讬讛 诪拽讘诇 讛讝讗讛 诇驻讬 砖讻诇 讛讬讜诐 讛讬讛 注讜讘讚 注讘讜讚讛 讻讚诇拽诪谉 讘驻讬专拽讬谉 (讚祝 讬讚:) 讜讗诐 讛讬讜 谞讜讙注讬谉 讘讜 砖讜讘 诇讗 讛讬讛 讬讻讜诇 诇注讘讜讚 讻讬讜谉 讚砖讜讬谞讛讜 专讘谞谉 讻讟讜诪讗讛 诇讙讘讬讛 讜讗讞专 讛讝讗讛 讜讟讘讬诇讛 谞诪讬 诇讗 讛讬讜 讬讻讜诇讬谉 诇讬讙注 讘讜 砖讗"讻 讛讬讛 爪专讬讱 诇讞讝讜专 讜诇讟讘讜诇 拽讜讚诐 讞砖讻讛 砖讟诪讗讜讛讜 讜讗驻讬诇讜 讘讬谉 讛讝讗讛 诇讟讘讬诇讛 谞诪讬 诇讗 讛讬讜 讬讻讜诇讬谉 诇讬讙注 讘讜 砖诇讗 讬讘讜讗讜 诇讬讙注 讘讜 拽讜讚诐 讛讝讗讛 讜讗讞专 讟讘讬诇讛 砖讗讝 讛讬讛 讟诪讗 讻讚转谞谉 住诪讻讜 讬讚讬讜 注诇讬讜 讜讗诪专讜 诇讜 专讚 讟讘讜诇 讻讜' 拽砖讛 诇讬 诪讬专讜砖诇诪讬 讚专讬砖 诪讻讬诇转讬谉 注诇 讗讜转讛 讚诪讛 讘讬谉 讻讛谉 砖讛讘讗转讬 诇注讬诇 砖砖讜讗诇 诇诪讛 讻讗谉 谞讜讙注讬谉 讜讻讗谉 讗讬谉 谞讜讙注讬谉 讜诪砖谞讬 砖诇讗 讬讟诪讗讜 讗讜转讜 讗讞讬讜 讛讻讛谞讬诐 讜驻专讬讱 讘诇讗 讝讛 讗讬谞讜 讟诪讗 诪讞诪转 讛讝讗讜转讬讜 讜诪砖谞讬 砖诇讗 讬讟诪讗讜 诪诪谞讜 讗讞讬讜 讛讻讛谞讬诐 讜讛砖转讗 转讬诪讛 诇讬 诪讗讬 驻专讬讱 讘诇讗 讻讱 讗讬谞讜 讟诪讗 诪讞诪转 讛讝讗讜转讬讜 诇驻讬 讚诪驻专砖 砖诇讗 讛讬讛 诪拽讘诇 讛讝讗讛 注讚 讛注专讘 讜转讜 讗讬谉 专砖讗讬谉 诇讬讙注 讘讜 砖诇讗 讬讟诪讗讜讛讜 讜谞"诇 诇驻讬 诪讛 砖转讬专抓 诇注讬诇 讗转讬 砖驻讬专 讜讛"驻 砖诇讗 讬讟诪讗讜 讗讜转讜 讗讞讬讜 讛讻讛谞讬诐 讜诇讗 讬讜讻诇 诇注讘讜讚 讻诇 讗讜转讜 讛讬讜诐 讜驻专讬讱 讘诇讗 讝讛 讗讬谞讜 讟诪讗 诪讞诪转 讛讝讗转讜 讜讗"讻 诇讻诇 讛驻讞讜转 诇讗讞专 讛讝讗讛 讬讙注讜 讘讜 讜诪砖谞讬 砖诇讗 讬讟诪讗讜 讗讞讬讜 讛讻讛谞讬诐 讜诇驻讬 讝讛 诇讗 讛讜爪专讻谞讜 诇诪讛 砖驻讬专砖 诇注讬诇 砖诇讗 讛讬讜 谞讜讙注讬谉 讘讜 讗讞专 讛讝讗讛 驻谉 讬讘讗讜 诇讬讙注 讘讜 拽讜讚诐 讛讝讗讛 讗诇讗 讛讟注诐 讛讜讗 讻诪讜 砖转讬专抓 讘讬专讜砖诇诪讬 砖诇讗 讬讟诪讗讜 讗讞讬讜 讛讻讛谞讬诐:





讻讬 讛讬讻讬 讚转讬讛讜讬 诇讬讛 讛讻讬专讗. 砖讬讝讛专 诇注砖讜转 讛讝讗讜转讬讛 诇砖诪讛:





讗讬诪讗 讻讜诇讬讛 拽专讗 讘讬讜讛"讻 讛讜讗 讚讻转讬讘. 讜诇注砖讜转 讛讜讗 讗讜专讞讬讛 讚拽专讗 讻诇讜诪专 诇注砖讜转 驻专讬砖讛 讘砖讘讬诇 讬讜诐 讻驻专讛:

讜诇诪讛 谞拽专讗 砖诪讛 讘讬转 讗讘谉 砖讻诇 诪注砖讬' 讘讻诇讬 讙诇诇讬诐 讜讘讻诇讬 讗讘谞讬诐 讜讘讻诇讬 讗讚诪讛 驻讬' 讻诇 诪注砖讬' 砖诇 讝讜 讛诇砖谞讛 砖讻诇 讗讜转谉 砖讘注讛 讛讬诪讬诐 诇讗 讛讬' 诪砖转诪砖 讛讻讛谉 讗诇讗 讘讗诇讛 砖讗讬谞诐 诪拽讘诇讬谉 讟讜诪讗讛 砖讗诐 讛讬' 诪砖转诪砖 讘讻诇讬诐 讛诪拽讘诇讬谉 讟讜诪讗讛 砖诪讗 谞讟诪讗讜 讘诪转 讜讬讟诪讗讜讛讜 讟讜诪讗转 砖讘注讛 讜讙诐 讻砖讛讬讜 诪讝讬谉 注诇讬讜 诇讗 讛讬讜 诪诪诇讗讬诐 讛诪讬诐 讗诇讗 讘讻诇讬 讗讘谞讬诐 讻讚转谞谉 讘驻"讘 讚驻专讛 讜诪讬讬转讬谞谉 诇讛 讘住讜讻讛 讘驻' 讛讬砖谉 讜诪讘讬讗讬谉 砖讜讜专讬诐 讜注诇 讙讘讬讛诐 讚诇转讜转 讜转讬谞讜拽转 讬讜砖讘讬谉 注诇 讙讘讬讛谉 讜讻讜住讜转 砖诇 讗讘谉 讘讬讚诐 讻讜' 讜讚讜拽讗 诇讻讛谉 讝讛 讛讬讜 注讜砖讬谉 讻诇 讛诪注诇讛 讗讘诇 讻砖讛讬讜 诪讝讬谉 注诇 讻诇 讛讟诪讗讬诐 讛讬讜 诪拽讚砖讬谉 讛诪讬诐 讗驻讬诇讜 讘讻诇讬诐 讛诪拽讘诇讬诐 讟讜诪讗讛 讻讚转谞谉 讘驻' 讛' 讚驻专讛 砖驻讜驻专转 砖讞转讻讛 诇讞讟讗转 讻讜' 讜诪讬讬转讬' 诇讛 讘驻' 讞讜诪专 讘拽讜讚砖 讗诇诪讗 讗注"讙 讚诪拽讘诇转 讟讜诪讗' 讛讬讜 诪拽讚砖讬谉 讘讛 讜转谞谉 谞诪讬 讛转诐 讘讻诇 讛讻诇讬诐 讛讬讜 诪拽讚砖讬谉 讗驻讬' 讘讻诇讬 讙诇诇讬诐 讜讘讻诇讬 讙诇诇讬诐 讜讘讻诇讬 讗讘谞讬诐 讜讘讻诇讬 讗讚诪讛 讻讜' 诪讚拽讗诪专 讗驻讬' 讘讗诇讜 诪讻诇诇 讚讻诇讬诐 讛诪拽讘诇讬诐 讬讜转专 讛诐 讞砖讜讘讬诐 诪讗诇讛 诇拽讚砖 讘讛诐 讛讗 诇诪讚转 砖诇讗 讛讬讜 诪拽讚砖讬诐 讘讻诇讬 讗讘谞讬诐 讗诇讗 讘讗讜转诐 砖讘注转 讛讬诪讬诐 诇讻讛谉 讛砖讜专祝 讗转 讛驻专讛 讜讘驻"讬 讚讻诇讬诐 驻讬专砖转讬 讚讻诇讬 讗讘谞讬诐 讛谉 砖讗专 讗讘谞讬诐 砖讗讬谉 讚专讱 讛注讜诇诐 诇注砖讜转 诪讛谉 讻诇讬诐 讜诪诇讗讻转谉 讚拽讛 讜谞讗讛 讛谉 讞砖讜讘讬谉 讜诪拽讘诇讬谉 讟讜诪讗讛 讜讻讱 讗谞讬 讗讜诪专 讘讻诇讬 讗讚诪讛 讚讚讜拽讗 讟讬讟 讛诪讬讜讞讚 诇讬讜爪专讬诐 讜诇注砖讜转 诪诪谞讜 讻诇讬 讞专住 讗讜转谉 讛讻诇讬诐 诪拽讘诇讬谉 讟讜诪讗讛 讗讘诇 注驻专 讗讞专 砖讗讬谞讜 诪讬讜讞讚 诇讻讱 讗诐 讙讬讘诇讜 讜注砖讛 诪诪谞讜 讻诇讬诐 讗注"驻 砖讛住讬拽谉 讘讻讘砖谉 讛谉 讻诇讬 讗讚诪讛 砖讗讬谞谉 诪拽讘诇讬谉 讟讜诪讗讛 诪驻谞讬 砖讗讬谞谉 讞砖讜讘讬谉 讜讬砖 诪驻专砖讬谉 讚讻诇讬 讗讚诪讛 讛谉 讗讬转谉 砖诇讗 讛讜住拽讜 讜讻诇讬 讞专住 讛谉 讗讜转谉 砖讛讜住拽讜 讘讻讘砖谉 讜诇讗 讬转讻谉 讝讛 讛驻转专讜谉 讚讛讗 讘讻诇讬 讞专住 驻诇讜讙转讗 讚专"诪 讜专' 讬讛讜讚讗 讛讬讗 讜讞讚 诪谞讬讬讛讜 住讘专 讚讗注"讙 讚诇讗 谞爪讟专驻讜 讘讻讘砖谉 诪拽讘诇讬谉 讟讜诪讗讛 讻讚讗诪专讬' 讘讬讜"讟 讘驻' 讛诪讘讬讗 讜讗诇讜 讘讻诇讬 讗讚诪讛 诇讬讻讗 诪讗谉 讚驻诇讬讙 讚讟讛讜专讬谉 讛谉 讗诇讬讘讗 讚讻"注 讜拽砖讬讗 诇讬 诇驻转专讜谞讜 诪讗讬 讚转谞谉 讘驻"讙 讚讻诇讬诐 谞专 砖谞讬讟诇 驻讬讜 讟讛讜专 讜砖诇 讗讚诪讛 砖讛讜住拽 驻讬讜 讘驻转讬诇' 讟讛讜专 讟注诪讗 讚讛讜住拽 驻讬讜 讘驻转讬诇讛 砖谞驻专讱 讛讗 诪拽诪讬 讛讻讬 诪拽讘诇 讟讜诪讗' 讗注"驻 砖讛讬讗 砖诇 讗讚诪讛 讜诪讜讻讬讞 诪讬讻谉 砖讙诐 讻诇讬 讗讚诪讛 讗诐 讛讬住拽讜 诪拽讘诇讬 讟讜诪讗讛 讘讻诇讬 讞专住 讗讘诇 诪讬讛讜 讗讬谞谉 讞讝拽讬谉 讻诇 讻讱 讘讻诇讬 讞专住 讛注讜砖讬谉 诪讟讬讟 讛讬讜爪专讬诐 讚谞专 砖诇 讻诇讬 讞专住 讗注"驻 砖讛讜住拽 驻讬讜 讘驻转讬诇讛 诇讗 讘讟诇 诪转讜专转 讻诇讬 注讚 砖讬谞讟诇 驻讬讜 讜讗讬谉 诇讜 转拽谞讛 讜驻转专讜谉 讛诪讜专讛 谞"诇 注讬拽专 砖驻讬' 讻诇讬 讗讚诪讛 砖讗讬谞谉 注砖讜讬谉 讻讻诇讬 讞专住 讘讻讘砖谉 讗诇讗 诪讬谉 讗讚诪讛 讛讬讗 砖讛讬讗 讻讗讘谉 专讻讛 讜讞讜拽拽讬谉 诪诪谞讛 讻诇讬诐 讝讛 谞"诇 谞讻讜谉 讗讘诇 讗讚诪讛 讛诪讙讜讘诇转 讘诪讬诐 讜注砖讜 诪诪谞讛 讻诇讬诐 讗诐 讛讜住拽讜 讘转谞专讜 讗注"驻 砖讗讬谉 讞砖讜讘讬谉 讻讻诇讬 讞专住 诪拽讘诇讬谉 讟讜诪讗' 讛谉:

转讜住驻讜转 讘讚"讛 讜讞讻"讗 讗"讻 讗讬谉 讻讜' 讛讛讬讗 讞砖砖讗 讘注诇诪讗 讛讬讗 讻讜' 讻讬 诪住转诪讗 讬诪爪讗讜 讛专讘讛 砖讬讛讬讜 专讗讜讬讬谉 讻讜' 注讻"诇 拽"拽 讚讗诐 谞讬诪讗 讚诇讗 讛讜讬 专拽 讞砖砖讗 讘注诇诪讗 讗诐 讬诪爪讗讜 讘讬讜讛"讻 讻讛谉 讗讞专 砖讛讜讗 专讗讜讬 诇注讘讜讚讛 讗祝 讗诐 诇讗 讛讜驻专砖 讝' 讬诪讬诐 诪拽讜讚诐 讗"讻 讛"谞 讙讘讬 诪转拽讬谞讬谉 诇讜 讗砖讛 讗讞专转 谞诪讬 诇讗 讛讜讬 专拽 讞砖砖讗 讘注诇诪讗 讻讬讜谉 讚讬诪爪讗讜 讛专讘讛 讻讛谞讬诐 砖讬砖 诇讛诐 谞砖讬诐 讜专讗讜讬讬谉 诇注讘讜讚讛 讜讗诪讗讬 拽讗诪专 讚讻驻专转 讬砖专讗诇 转诇讜讬讛 讘讝讛 讟驻讬 诪讛讻讗 诇讙讘讬 讟讜诪讗讛 讜讬砖 诇讬讬砖讘 讜讚讜"拽:


讘驻专砖"讬 讘讚"讛 讻诇讬 讙诇诇讬诐 讻讜' 讘驻' 专' 讬砖诪注讗诇 注讻"诇 讛住"讚 讜讘讚"讛 讻讗砖专 注砖讛 讻讜' 拽专讘 讗诇 讛诪讝讘讞 讜讙讜' 爪讜讛 诇注砖讜转 讻讜' 注讘讜讚转 讬讜诐 讗' 注讻"诇 讛住"讚 讻爪"诇:





诪讛专砖"讗 - 讞讬讚讜砖讬 讗讙讚讜转

砖讘注转 讬诪讬诐 拽讜讚诐 讬讜诐 讻讜'. 诪住讻转 讝讜 谞拽专讗转 讬讜诪讗 注"砖 砖讬讜诐 讻驻讜专讬诐 讛讜讗 讬讜诐 讗讞讚 拽讚讜砖 讘砖谞讛 讜诪转讞诇转 讘诇砖讜谉 砖讘注转 讬诪讬诐 注"砖 讛拽讚讜砖讛 讻讬 讛讝' 拽讚讜砖 讘讻"诪 讜拽讚讜砖转 讬讜诐 讛讝讛 讘讙讚专 讛讝' 讻拽讚讜砖转 讬讜诐 讛砖讘转 讜讬讜讛"讻 谞拽专讗 砖讘转 砖讘转讜谉 讻诪讜 讛砖讘转 诪砖讗"讻 砖讗专 讬"讟 砖诇讗 谞拽专讗讜 专拽 砖讘转讜谉 讜讝讛 砖谞转谉 诇谞讜 讛砖"讬 讬"讟 砖砖讛 讚讛讬讬谞讜 专"讛 讬讜诐 讗' 讜砖谞讬 讬诪讬诐 住讜讻讜转 讜砖谞讬 讬诪讬诐 驻住讞 讜讬讜诐 讗' 砖讘讜注讜转 砖讛诐 拽爪转 讘讚诪讬讜谉 讬诪讬 讛讞讜诇 砖诪讜转专 讘讛谉 诪诇讗讻转 讗讜讻诇 谞驻砖 讜谞转谉 诇谞讜 讬讜"讟 讬讜诐 讝' 讬讜讛"讻 砖讛讜讗 讘讚诪讬讜谉 拽讚讜砖转 讛砖讘转 砖讗住讜专 讘讻诇 诪诇讗讻讛 讜讻诪讜 砖讛砖讘转 讚讜讙诪转 注讜讛"讘 讻谉 讛讜讗 讬讜诐 讛讻驻讜专讬诐 讜讬讜转专 诪诪谞讜 砖讬讜讛"讻 讗讬谉 讘讜 诇讗 讗讻讬诇讛 讜诇讗 砖转讬讛 讚讜讙诪转 注讜讛"讘 讜讙诐 讛讜讗 讬讜诐 讗' 砖讗讬谉 讻讞 讘砖讟谉 诇拽讟专讙 讻诪"砖 讛砖讟谉 讙讬诪讟专讬讗 砖住"讚 讜讝讛讜 讻诪讜 注讜讛"讘 砖讗讬谉 讘讜 砖讟谉. 讜讘注谞讬谉 讝讛 谞讬讞讗 诪讛 砖讗诪专 讛讻转讜讘 讘砖讘转 讜讘讻诇 讛诪讜注讚讬诐 诪拽专讗 拽讚砖 砖谞讚讞拽 讘讝讛 讛转专讙讜诐 诪诇砖讜谉 诪拽专讛 讜讛讝讚诪谉 讜专砖"讬 驻讬' 拽专讗 讗讜转讜 拽讚砖 诇讗讻讬诇讛 讜诇砖转讬讛 讜讻住讜转 注讻"诇 讝讛讜 讛驻讬专讜砖 讗讬谞讜 讘讬讜讛"讻 讚讗住讜专 讘讗讻讬诇讛 讜砖转讬讛 讜诇注谞讬谉 砖讬谞讜讬 讻住讜转 讘驻' 讻诇 讻转讘讬 讬诇讬祝 诇讬讛 诪讚讻转讬讘 讘讬讜讛"讻 讜诇拽讚讜砖 讛' 诪讻讜讘讚 讝讛 讬讜讛"讻 讻讜' 讻讘讚讛讜 讘讻住讜转 谞拽讬讛 讗诪讗讬 诇讗 讬诇讬祝 诪拽专讗 讚讻转讬讘 讘讗讜专讬讬转讗 诪拽专讗 拽讚砖 讙讘讬 讬讜讛"讻 讙诐 讛专诪讘"谉 砖驻讬专砖 讘驻专砖转 讗诪讜专 砖讛讜讗 诪诇砖讜谉 讗住讬驻讛 讻诪讜 拽专讜讗讬 讛注讚讛 讛讜讗 讚讞讜拽 讜谞专讗讛 诇驻专砖 砖拽专讗谉 诪拽专讗 拽讚砖 注"砖 讻讬 讛砖讘转 讜讻诇 讛诪讜注讚讜转 谞拽讘注讜 注诇 讬住讜讚 住讜讚 讛讗讜转讬讜转 砖诐 讛拽讜讚砖 讜讛讬讬谞讜 诪拽专讗 砖诇 讗讜转讬讜转 诪砖诪讜 讛拽讚讜砖 砖讛讜讗 砖诐 讛讜讬"讛 讜讛谉 讗讜转讬讜转 讗讛讜"讬 砖讛诐 讘砖诐 讗讛讬讛 讗砖专 讗讛讬讛 讜讘砖诐 讬"讛 讜讘砖诐 讛诪讬讜讞讚 砖诇 讚' 讜讻诪"砖 讗讘谉 注讝专讗 讘讞讬讚转讜 注诇 拽讚讜砖转 讗诇讜 讗讜转讬讜转 讗讛讜"讬 讜讛诐 诪讜专讬诐 注诇 拽讚讜砖转 讛诪讜注讚讬诐 砖讘转砖专讬 讗诇"祝 专诪讝 注诇 拽讚讜砖转 专"讛 砖讛讜讗 讗' 讘讞讚砖 讬讜"讚 讛讬讗 专诪讝 注诇 拽讚讜砖转 讬讜讛"讻 砖讛讜讗 讬' 讘讞讚砖 讛"讗 专诪讝 注诇 拽讚讜砖转 讞讙 住讜讻讜转 砖讛讜讗 讘讬讜诐 讛' 讗讞专 讬讜讛"讻 讜讬"讜 专诪讝 注诇 拽讚讜砖转 讛讜砖注谞讗 专讘讛 砖讛讜讗 讘讬讜诐 讜' 讗讞专 讬讜诐 专讗砖讜谉 砖诇 住讜讻讜转 讜讻诇 诪住驻专诐 讻"讘 专诪讝 注诇 拽讚讜砖转 砖诪讬谞讬 注爪专转 讜讻讚讗诪专讬' 驻' 讛讞诇讬诇 驻专 讬讞讬讚讬 讘砖诪讬谞讬 诇诪讛 讻谞讙讚 讗讜诪讛 讬讞讬讚讛 诪砖诇 诇诪诇讱 讘砖专 讜讚诐 讻讜' 讜讻谉 转诪爪讗 拽讚讜砖转 讛诪讜注讚讬诐 砖讘讞讚砖 谞讬住谉 讗' 讘专"讞 讗讜转讜 讬讜诐 谞讟诇 注砖专 注讟专讜转 讻讜' 讻讚讗诪专讬' 驻' 专"注 讬讜"讚 专诪讝 注诇 砖讘转 讛讙讚讜诇 诪拽讞讜 讘注砖讜专 砖讘讜 谞注砖讛 谞住 讙讚讜诇 讛"讗 专诪讝 注诇 拽讚讜砖转 讞讙 讛驻住讞 砖讛讜讗 讬讜诐 讛' 讗讞专 砖讘转 讛讙讚讜诇 讜讬"讜 专诪讝 注诇 拽讚讜砖转 砖讘讬注讬 砖诇 驻住讞 砖讛讜讗 讘讬讜诐 讜' 讗讞专 讬讜诐 专讗砖讜谉 砖诇 驻住讞 讙诐 讜讬"讜 专诪讝 注诇 讞讙 讛砖讘讜注讜转 砖讛讜讗 讜' 讬诪讬诐 讘讞讚砖. 诪爪讜专祝 诇讝讛 拽讚讜砖转 讝' 砖讛讜讗 诪讜专讛 注诇 讻诇 诪讬谞讬 拽讚讜砖讜转 讝' 讻讙讜谉 讛砖讘转 讜讛砖讘讬注讬转 讜讛讬讜讘诇 讜讛住驻讬专讛 讜砖讘注讛 专拽讬注讬诐 讜讻诇 讛拽讚讜砖讜转 讜讛讟讛专讜转 讘注讜 讝' 讜注讜讚 讛专讘讛 谞诪爪讗 砖讗诇讜 讛' 讗讜转讬讜转 讗讛讜"讬 讜讝' 讛诐 诪讜专讬诐 注诇 拽讚讜砖转 讛砖诐 讜砖讗专 讛' 讗讜转讬讜转 诪讛讬讞讬讚讬诐 砖讛诐 讘讙"讚 讞"讟 诪讜专讬诐 注诇 住讟专讗 讚砖诪讗诇讗 讜诇驻转讞 讞讟讗转 专讜讘抓 讚讛讬讬谞讜 诇驻转讞 砖诇诪讟讛 讘讞' 讞讟讗转 专讜讘抓 讚诇讗 诇注讬讬诇 讘讛讱 讻讚讗诪专 讛转诐 驻' 讛拽讜诪抓 讻讬 讝讛 诇注讜诪转 讝讛 注砖讛 讗诇讛讬诐 讜讻诪"砖 讘讝讛 讘驻专拽 注"驻 注"砖:





专砖"砖

讙诪专讗 讻诇讬 讙诇诇讬诐 讻讜' 讚诇讗 诪拽讘诇讬 讟讜诪讗讛. 讻爪"诇:



讙诪' 砖诐 砖谞讗诪专 讛讘讬专讛 讗砖专 讛讻讬谞讜转讬. 拽"拽 讚诇讗 讛讘讬讗 拽专讗 讛诪讜拽讚诐 砖诐 讘专讛"驻 讻讬 诇讗 诇讗讚诐 讛讘讬专讛. 讜诪讛 砖驻专砖"讬 讗砖专 讛讻讬谞讜转讬 讗砖专 讝诪谞转讬 诇讛 诪拽讜诐. 诇"讬 诪讚讜注 诇讗 驻讬专砖 注诇 讛讝诪谞转 讻住祝 讜讝讛讘 讜砖讗"讚 讻讚讻转讬讘 砖诐 讘专讛"驻 讛讻讬谞讜转讬 诇讘讬转 讗诇讛讬 讛讝讛讘 讻讜':



讙诪' 砖诐 讜驻专讛 诇讗讜 讘转 讻驻专讛 讛讬讗. 讜讛讗 讚讗诪专讬' 讘诪讜"拽 (讻讞) 诪讛 驻专讛 诪讻驻专转 讜注"砖 讘转讜住'. 诪"诪 注讬拽专讛 诇讟讛专讛 讘讗讛 注讬' 转"讬 诇拽诪谉 (诪讘):



讙诪' 砖诐 讜诪讛 讻讗谉 驻专讬砖讛 讗祝 诇讛诇谉 驻专讬砖讛. 拽"诇 讗"讻 诇讬讘注讬 驻专讬砖讛 讘注讝专讛 讚讜拽讗 讻诪讜 讘诪诇讜讗讬诐 讚讛讬转讛 驻转讞 讗"诪:



专砖"讬 (讘专讛"注) 讻讚讬诇讬祝 讘讛讜专讬讜转 讻讜'. 讗谞讻讬 诇讗 诪爪讗转讬 砖诪讛:



专砖"讬 讚"讛 爪驻讜谞讛 诪讝专讞讛. 砖诇 注讝专讛 讛讬转讛. 注讝专讛 诪讗谉 讚讻专 砖诪讛. 讜讛讻讬 讛诇"诇 砖诇 讛讘讬专讛:





讛讙讛讜转 讬注讘"抓

讙诪' 讚诇讗 诇讬拽讘诇讜 讟讜诪讗讛. 爪"诇 诪拽讘诇讬:


转讜住' 讚"讛 讜讞讻"讗. 讗诇讗 诪砖讜诐 诪注诇讛 讚讻驻专讛. 谞"讘 讛讻讬 讗讬转讗 讘驻专拽 讛讬砖谉 讚祝 讻讚 注"讗:


转讜住' 讬砖谞讬诐 讚"讛 诪讟诪讗讬谉 讻讜' 讜讬状诇 砖注讚 讛注专讘 讻讜'. 谞"讘 讛讗讬 注讚 诇讗 注讚 讘讻诇诇 注诪状砖 讚祝 讬讚 注"讘 讘讙诇讬讜谉. 讜爪状注 讘诪"砖 砖讻诇 讛讬讜诐 讛讬讛 注讜讘讚. 讚讙讘讬 讻讛谉 讛砖讜专祝 讚讗讬讬专讬 讘讬讛 讛讻讗 讛讬讻讬 砖诪注转 诇讛. 讜讬砖 诇讬讬砖讘 讗诇讬讘讗 诪讗谉 讚住"诇 (诇拽诪谉 诪"讘 讘') 讚诪注砖讬讛 讘讻"讙 讜转谞谉 (诇拽诪谉 讚祝 讬"讚 注状讗) 砖讗专 讻诇 讛讬诪讬诐 讗住 专爪讛 诇讛拽专讬讘 诪拽专讬讘 砖讻状讙 诪拽专讬讘 讞诇拽 讘专讗砖 讜诇讗 讬讻诇讜 诇讟诪讗讜转讜 诇讞谞诐 砖诇讗 讬驻住诇 诪讛拽专讘讛 讻诇 讛讬讜诐. 谞"诇 讬注讘"抓:





讘谉 讬讛讜讬讚注

讻旨指诇 讛址诪旨执拽职讚旨指砖讈 讻旨只诇旨讜止 拽指专讜旨讬 '讘旨执讬专指讛' 砖讈侄谞旨侄讗直诪址专: (讚讘专讬 讛讬诪讬诐 讗' 讻讟, 讬讟) "讛址讘旨执讬专指讛 讗植砖讈侄专 讛植讻执讬谞讜止转执讬". 谞专讗讛 诇讬 讘住"讚 砖拽专讗讜 讚讜讚 讛诪诇讱 注"讛 讘砖诐 '讘旨执讬专指讛' 讚讗诪专讜 专讘讜转讬谞讜 讝"诇 诪拽讚砖 专讗砖讜谉 砖讘谞讗讜 砖诇诪讛 讛诪诇讱 注"讛 讛讬讛 讘讝讻讜转 讗讘专讛诐 砖拽专讗讜 讛址专 讜诪拽讚砖 砖谞讬 讘讝讻讜转 讬爪讞拽 砖拽专讗讜 砖讉指讚侄讛 讜诪拽讚砖 砖诇讬砖讬 讘讝讻讜转 讬注拽讘 砖拽专讗讜 讘旨址讬执转. 谞诪爪讗 诪拽讚砖 专讗砖讜谉 讗砖专 讛讻讬谞讜 讚讜讚 讛诪诇讱 注"讛 拽专讜讬 讛址专 讜讬讚讜注 讻讬 讘诪拽讚砖 专讗砖讜谉 讛讬讜 讻诇 讬"讘 砖讘讟讬诐 讗讘诇 讘诪拽讚砖 砖谞讬 讻讘专 讙诇讜 注砖专转 讛砖讘讟讬诐 讜诇讻谉 拽专讗讜 '讘旨执讬专指讛' 砖讛讜讗 讗讜转讬讜转 讬"讘 讛址专.
讗讜 谞专讗讛 诇讬 讘住"讚 讻讬 讘诪拽讚砖 专讗砖讜谉 讛讬转讛 住讬讛专讗 讘砖诇讬诪讜转讗 讘住讜讚 诪讬诇讜讬 讛诇讘谞讛 讘讟"讜 诇讞讜讚砖 诇讻讱 讘谞讗讜 砖诇诪讛 讛诪诇讱 注"讛 砖讛讬讛 讚讜专 讟"讜 讜诇讻谉 拽专讗讜 '讘旨执讬专指讛' 砖讛讜讗 专讘 讬"讛.
讗讜 讬讜讘谉 讘诪拽讚砖 专讗砖讜谉 讛讬讛 讬转专讜谉 讞诪砖讛 讚讘专讬诐 注诇 讘讬转 砖谞讬 讜讘讬讗专 专讘讬谞讜 讛讗专"讬 讝"诇 讟注诐 讛' 讚讘专讬诐 砖讛讜讗 讘住讜讚 讛' 注讬诇讗讛 讻谞讝讻专 讘注抓 讞讬讬诐. 讜诇讝讛 拽专讗讜 '讘旨执讬专指讛' 讬专讘 讛' 砖讛讜讗 讬专讘 讜讬讙讚诇 讘住讜讚 讛"讗. 讜讚注 讚讗祝 注诇 讙讘 讚专讬砖 诇拽讬砖 诪讬讬转讬 拽专讗 诇讛讚讬讛 诇讗 谞讬讞讗 诇专讘讬 讬讜讞谞谉 诇驻专砖 讻谉 讚讚讜讞拽 诇讜诪专 讚讛转谞讗 转驻住 砖诐 砖讗讬谞讜 砖讙讜专 讚讛讗 讗讬讻讗 砖诪讜转 砖讙讜专讬诐 讬讜转专 砖讛诐 '讝职讘讜旨诇 诇职讘指谞讜止谉 讜旨诪执拽职讚旨指砖讈' 讜诇诪讛 拽专讗讜 讘砖诐 讘旨执讬专指讛?





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讻诇讬 讙诇诇讬诐. 爪驻讬注讬 讘拽专. 讜讻"讻 专砖"讬 砖讘转 谞讞 注"讗 讚"讛 讻诇讬. 讗讘诇 讘砖讘转 讚祝 讟讝 注"讘 讻转讘 专砖"讬 讙诇诇讬诐 砖讬讬砖:

砖诐 砖讛讬讜 讗讜诪专讬诐 讘诪注讜专讘讬 讛砖诪砖 讛讬转讛 谞注砖讬转. 诇讻讗讜专讛 谞专讗讛 讚诇驻讬 住讘专转 讛爪讚讜拽讬谉 讛讬讜 爪专讬讻讬谉 讻诪讛 讻讛谞讬诐 诇注谞讬谞讬 讛驻专讛 讚讻诇 讗' 诪注砖讛 讘驻谞讬 注爪诪讜 讛讜讗 砖讛专讬 诪拽专讗 诪诇讗 讛讜讗 砖讻诇 讛注讜住拽 讘注讘讜讚讛 诪注讘讜讚讜转讬讛 讟诪讗 注讚 讛注专讘 讜讗"讻 诇讚讘专讬 讛爪讚讜拽讬谉 诇讗 讛讬讜 专讗讜讬讬诐 诇注讘讜讚讛 讗讞专转 砖讛讬讜 讟讘讜诇讬 讬讜诐 讜讻"砖 讙"讻 诇讚讘专讬讛诐 砖讘驻专讛 讛专讗砖讜谞讛 砖谞注砖讬转 注"讬 讗诇注讝专 讜讗讬转诪专 讻讘专 讛讬讛 诇讛诐 讻诪讛 讘谞讬诐 砖专讗讜讬谉 诇注讘讜讚讛 诪砖讗"讻 诇讚讘专讬 讞讻诪讬诐 砖讟讘讜诇 讬讜诐 讻砖专 讘讛谉 讛讬讛 讬讻讜诇 诇注砖讜转 讛讻诇 讘讗诇注讝专 讜讗讬转诪专 讜驻谞讞住 诇讘讚诐 讜讛讬讜 讟讜讘诇讬诐 诪谉 讛注讘讜讚讛 诇诪注砖讛 讗讞专 讻讬讜谉 讚讟讘讜诇 讬讜诐 讻砖专 讘讛谉 讻讱 讛讬讛 谞专讗讛 诇讬 诇讻讗讜专讛 讜讛讗专讻转讬 讘讝讛 讘讚专讜砖讬诐 诇讬讬砖讘 讛讗 讚讗诪专讬谞谉 讘诪讚专砖 砖讙诐 诪砖讛 讜讗讛专谉 讛讬讜 诪讛诪谞讬谉 砖讘注讛 讻讛谞讬诐 讛注讜住拽讬诐 讘驻专讛 讜讗讬谉 讻讗谉 诪拽讜诪讜 诇讛讗专讬讱:


讗诪谞诐 诇讗讞专 讛注讬讜谉 诪爪讗转讬 砖讗讬谉 爪讜专讱 诇讻诇 讝讛 诪砖讜诐 讚讘讻诪讛 诪砖谞讬讜转 讘诪住' 驻专讛 诪砖诪注 讚讻诇 诪讬 砖谞讟诪讗 注"讬 注住拽 讛驻专讛 讗讜 谞讜讙注 讘诪讬 讞讟讗转 讗祝 砖讛讬讛 讘讜 讟讜诪讗转 注专讘 讜谞拽专讗 讟诪讗 诇讻诇 讚讘专 讗驻"讛 诇注谞讬谉 注住拽 讛驻专讛 讜讛讝讗转 诪讬 讞讟讗转 讛讜讬 讟讛讜专 讙诪讜专 讗驻讬' 讘诇讗 讟讘讬诇讛. 讗诇讗 讚诪诇砖讜谉 讛转讜住驻讜转 讘驻住讞讬诐 讚祝 住"讟 讘讚"讛 砖诪讗 讬注讘讬专谞讜 诇讗 诪砖诪注 讻谉 讚讗诇转"讛 讗诇讗 讻讚驻专讬砖讬转 讗讬谉 诪拽讜诐 诇拽讜砖讬讬转诐 砖诐 讜爪"注 讘讝讛 讜讙诐 讘诇砖讜谉 讛专诪讘"诐 讘驻专拽 专讗砖讜谉 诪讛诇讻讜转 驻专讛 讛诇讻讛 讬"讙 讬砖 诇讬 诪拽讜诐 注讬讜谉 讘注谞讬谉 讝讛 讚诇讻讗讜专讛 诪砖诪注 诪诇砖讜谞讜 讻诇砖讜谉 讛转讜住驻讜转 讘驻住讞讬诐 注"砖 讜讬讘讜讗专 注讜讚 诇拽诪谉 讘驻专拽讬谉 讗讬"讛 讜讚讜"拽:


砖诐 讗诪专 专' 诪谞讬 讻讜' 讗诪专 专' 讬讜讞谞谉 讻讜' 诇注砖讜转 讗诇讜 诪注砖讛 驻专讛 诇讻驻专 讗诇讜 诪注砖讛 讬讜诐 讛讻讬驻讜专讬诐. 讜讬砖 诇讚拽讚拽 诪讗讬 诪砖诪注 讚诇注砖讜转 讗诪注砖讛 驻专讛 拽讗讬 讚讘砖诇诪讗 诇讻驻专 砖驻讬专 诪砖诪注 讚拽讗讬 讗讬讛"讻 讚砖诪讗 讙专讬诐 讚诇讻讱 谞拽专讗 讬讛"讻 注诇 砖诐 讻驻专讛 讜注讜讚 讚讟讜讘讗 讗砖讻讞谉 诇砖讜谉 诇讻驻专 诪诪砖 讘驻专砖转 拽专讘谞讜转 讚讬讜诐 讛讻讬驻讜专讬诐 诪砖讗"讻 讘驻专讛 诇讗 讗砖讻讞谉 讻诇诇 诇砖讜谉 诇注砖讜转 讜谞讛讬 讚诪住拽讬谞谉 讘住诪讜讱 讚诪讙讝讬专讛 砖讜讛 讚爪讜讛 爪讜讛 诪讜拽诪讬谞谉 诇讛 讗驻专讛 住讜祝 住讜祝 讛注讬拽专 讞住专 讘诪讬诪专讗 讚专' 讬讜讞谞谉 讜诪讘专讬讬转讗 讚诇拽诪谉 讚诇讗 诪讬讬转讬 讗诇讗 诇砖讜谉 诇注砖讜转 诇讞讜讚 讜诇讻讗讜专讛 讛讬讛 谞专讗讛 诇讬讬砖讘 诇驻讬 诪讛 讚驻专讬砖讬转 讘住诪讜讱 讚讗讬 诪讙"砖 讚爪讜讛 爪讜讛 讗讻转讬 诇讗 讛讜讬 讬讚注讬谞谉 讚砖讬讬讱 讛讱 驻专讬砖讛 讘讻讛谉 讛砖讜专祝 讟驻讬 诪讘砖讗专 讻讛谞讬诐 讛注讜住拽讬谉 讘讛 讜诪砖"讛 诪讬讬转讬 拽专讗 讚诇注砖讜转 讚诪讬谞讛 讬讚注讬谞谉 讚讗讬讬专讬 讘讻讛谉 讛砖讜专祝 讚讛讜讬  诪注砖讛 专讘讛 讻讚驻专讬砖讬转 讗诇讗 砖注讚讬讬谉 讻诇 讝讛 讗讬谞讜 诪住驻讬拽 诇讻讱  谞专讗讛 诇注谞"讚 讚注讬拽专 诪诇转讗 讚驻专讬砖转 讛驻专讛 诪驻砖讟讬讛 讚拽专讗 谞诪讬 诪砖诪注 讚讻讬讜谉 讚讻转讬讘 讘专讬砖讗 讚拽专讗 讜诪驻转讞 讗讛诇 诪讜注讚 诇讗 转爪讗讜 砖讘注转 讬诪讬诐 注讚 诪诇讗转 讬诪讬 诪讬诇讜讗讬讻诐 讜讻转讬讘 讘转专讬讛 讻讗砖专 注砖讛 讘讬讜诐 讛讝讛 讜讙讜' 讜讛讚专 讻转讬讘 讜驻转讞 讗讛诇 诪讜注讚 转砖讘讜 砖讘注转 讬诪讬诐 讜讻讘专 驻讬专砖"讬 讘讞讜诪砖 讚驻砖讟讗 砖诇 诪拽专讗 讻讗砖专 注砖讛 讘讬讜诐 讛讝讛 砖诇讗 讬爪讗讜 诪驻转讞 讗讜讛诇 诪讜注讚 讻讻讛 讬注砖讜 讻诇 砖讘注转 讛讬诪讬诐 讜专讘讜转讬谞讜 讚专砖讜 诇注砖讜转 讗诇讜 诪注砖讛 驻专讛 讻讜' 注讻"诇 专砖"讬. 讜诪诇讘讚 讚拽砖讬讗 诇谉 讚讗讻转讬 讻讜诇讛 拽专讗 讘转专讗 讚讜驻转讞 讗讛诇 诪讜注讚 转砖讘讜 讬转讬专讛 讚讻讘专 讻转讬讘 诇讗 转爪讗讜 砖讘注转 讬诪讬诐. 讗诇讗 讚讬讜转专 拽砖讛 讻讬讜谉 讚讘讬讜诐 讛专讗砖讜谉 讚诪讬诇讜讗讬诐 讗诪专 诇讛诐 讻讗砖专 注砖讛 讘讬讜诐 讛讝讛 转讜 诇讗 讛讜讬 爪专讬讱 诇诪讬诪专 讗诇讗 讜驻转讞 讗讛诇 诪讜注讚 转砖讘讜 砖砖转 讬诪讬诐 讻讬讜谉 砖讻讘专 注讘专 讬讜诐 讗' 诪讝' 讬诪讬 讛驻专讬砖讛 讗注"讻 讚讛讗讬 诇注砖讜转 讗诪注砖讛 驻专讛 拽讗讬 诇驻讬 诪讛 砖诪讘讜讗专 讘讻诪讛 讚讜讻转讬 讜讛讜讘讗 讘专砖"讬 讘讞讜诪砖 讜讘讬讜诐 讛专讗砖讜谉 诇讞讜讚砖 砖讛讬讛 砖诪讬谞讬 诇诪讬诇讜讗讬诐 讛讜拽诐 讛诪砖讻谉 讘砖谞讬 诇讛 谞砖专驻讛 讛驻专讛 谞诪爪讗 讚诇驻"讝 讗"砖 砖讗诪专 诇讛诐 诪砖讛 讘讬讜诐 讛专讗砖讜谉 诇诪讬诇讜讗讬诐 讻讗砖专 注砖讬转诐 讘讬讜诐 讛讝讛 砖诇讗 讬爪讗转诐 诪驻转讞 讗讛诇 诪讜注讚 讻讻讛 讗转诐 爪专讬讻讬谉 诇注砖讜转 注讜讚 砖讘注讛 讬诪讬诐 诇讘讚 诪讛讛讬讗 讬讜诪讗 讚讛讬讬谞讜 注讚 讗讞专 砖专讬驻转 讛驻专讛 砖讻讬讜谉 砖讘讜讚讗讬 讻谉 讛讬讛 诇驻讬 讛讗诪转 诇诪"讚 讚驻专讛 讘注讬 驻专讬砖讛 诪讚讗讜专讬讬转讗 砖讻谉 驻住拽 讛专诪讘"诐 讝"诇 讘讛诇' 驻专讛 讗讚讜诪讛:


诪讬讛讜 讗讻转讬 诪讛讛讬讗 驻砖讟讗 讚拽专讗 讙讜驻讗 诇讗 讛讜讬 讬讚注讬谞谉 诇讛讗 诪诇转讗 讻讬讜谉 讚讛讗 讚讘砖谞讬 诇讞讜讚砖 谞砖专驻讛 讛驻专讛 诇讗 谞讝讻专 讘拽专讗 讘驻讬专讜砖 讜注讜讚 讚讗讻转讬 讛讜讬 诪爪讬谞谉 诇诪讬诪专 讚讘砖讘讬诇 讛驻专讛 诇讗 讛讜爪专讱 驻专讬砖讛 讗诇讗 讬讜诐 讗' 讚讛讬讬谞讜 讛讬讜诐 砖诇驻谞讬讜 讚讻讬讜谉 讚砖砖讛 讬诪讬诐 讛专讗砖讜谞讬诐 讛讬讜 讘砖讘讬诇 讛诪讬诇讜讗讬诐 诪砖讗"讻 诇讘转专 讚讻转讬讘 诇注砖讜转 讜讻转讬讘 谞诪讬 讙"砖 讚爪讜讛 爪讜讛 诪诪讬诇讗 讬讚注讬谞谉 讚讗诪注砖讛 驻专讛 拽讗讬 讜讻讘专 讗驻砖专 讚注讬拽专 诪诇转讗 讚讘砖谞讬 诇讜 谞砖专驻讛 讛驻专讛 讗讛讛讬讗 讚专砖讗 讚讛讻讗 讙讜驻讗 谞诪讬 住诪讬讱. 讻谉 谞专讗讛 诇讬 谞讻讜谉 讘注讝专转 讛讗诇 讜注讜讚 讬讘讜讗专 诇拽诪谉 讘住讜讙讬讜转 砖诇驻谞讬谞讜 讜讚讜"拽 讛讬讟讘:


砖诐 讘砖诇诪讗 讻讜诇讛 拽专讗 讘驻专讛 诇讗 诪转讜拽诐 讻讜' 驻专讛 诇讗讜 讘专 讻驻专讛 讛讬讗. 讜讗注"讙 讚讘砖讬诇讛讬 诪"拽 讚祝 讻"讞 讗诪专 专' 讗诪讬 诇诪讛 谞住诪讻讛 诪讬转转 诪专讬诐 诇驻' 驻专讛 诇讜诪专 诇讱 诪讛 驻专讛 诪讻驻专转 讻讘专 讻转讘讜 砖诐 讛转讜住驻讜转 讚驻讬专讜砖讜 砖讛讬讗 诪讻驻专转 注诇 诪注砖讛 讛注讙诇 讻讚讗诪专讬谞谉 讘诪讚专砖 讻讜' 注"砖 讜转诪爪讗 讚诇驻"讝 诪砖诪注 讚讛讬讬谞讜 驻专讛 专讗砖讜谞讛 讚讜拽讗 砖注砖讜 讬砖专讗诇 讜讻诪"砖 专砖"讬 讘讞讜诪砖 驻' 讞讜拽转 讘砖诐 专' 诪砖讛 讛讚专砖谉 讜诪砖讜诐 讻讱 诇讗 讛讬转讛 注讘讜讚转讛 注"讬 讗讛专谉 砖注砖讛 讗转 讛注讙诇. 讜诇驻"讝 讻讬讜谉 讚注"讻 讛讱 注谞讬谞讗 讚驻专讬砖讛 讗讚讜专讜转 谞诪讬 拽讗讬 砖驻讬专 拽讗诪专 讛讻讗 驻专讛 诇讗讜 讘转 讻驻专讛 讛讬讗 讜讛砖转讗 讗"砖 谞诪讬 讛讗 讚诪砖诪注 讛讻讗 讚讗讬 讛讜讬 驻专讛 讘转 讻驻专讛 讛讜讬 诪讜拽讬 诇转专讜讬讬讛讜 讗驻专讛 讜讗讻转讬 转专讬 拽专讗讬 讘驻专讛 诇"诇 讚讘砖诇诪讗 诇注谞讬谉 讬讛"讻 讬砖 诇讬讬砖讘 讻诪"砖 讛转讜住' 讜讻诪讜 砖讗驻专砖 注讜讚 诪砖讗"讻 讘驻专讛 讜诇诪讗讬 讚驻专讬砖讬转 讗"砖 讚讜讚讗讬 讗讬 讛讜讬 讻诇 讛驻专讜转 讘谞讜转 讻驻专讛 砖驻讬专 讛讜讜 讗讬爪讟专讬讻讜 转专讜讬讬讛讜 讚讗讬 诇注砖讜转 诇讞讜讚 讛讜"讗 讚讗驻讬' 讛砖讜讞讟 讜诪讝讛 讗转 讚诪讛  谞诪讬 爪专讬讻讬谉  驻专讬砖讛 讻诪"砖 讛转讜住'  讻讬讜谉 讚讛谞讱  注讘讜讚讜转 砖讬讬讻讬 讟驻讬 讘砖讗专 拽专讘谞讜转 讜注讜讚 讚讘讛谞讱 注讘讜讚讜转 讛讜讬 讚讜诪讬讗 讚诪讬诇讜讗讬诐 讜讬讜诐 讛讻讬驻讜专讬诐 诪砖"讛 讛讜爪专讱 诇诪讬讻转讘 谞诪讬 诇讻驻专 讚讛讗 讗讬 讛讜讬 驻专讛 讘转 讻驻专讛 讚讛讬讬谞讜 诇驻讬 驻砖讜讟讜 讘诪讛 砖诪讟讛专转 讟诪讗讬诐 讗"讻 诇讗 砖讬讬讱 讛讗 诪诇转讗 讗诇讗 诪砖专讬驻转 讛驻专讛 讜讗讬诇讱 砖讛讗驻专 讛讜讗 讛诪讟讛专 讜诇讗 砖讞讬讟讛 讜讛讝讗转 讚诪讛 讜讻谉 诇驻讬 诪讚专砖讜 砖驻讬专砖讜 讛转讜住驻讜转 讘诪"拽 讚诪讛 砖诪讻驻专转 讛讬讬谞讜 注诇 诪注砖讛 讛注讙诇 讜讛讬讬谞讜 讚专砖讗 讚专' 诪砖讛 讛讚专砖谉 砖讻转讘 专砖"讬 讘讞讜诪砖 诇讗 砖讬讬讱 讛讱 讻驻专讛 讗诇讗 诪砖专讬驻转 讛驻专讛 讜讗讬诇讱 砖讛讜讗 讻注讬谉 砖专讬驻转 讛注讙诇 注"砖 讘驻讬专砖"讬 讜转诪爪讗 砖讘讻诇 讛注谞讬谞讬诐 讛专诪讜讝讬诐 诇注讙诇 诇讗 讛讝讻讬专 专讘讬谞讜 诪砖讛 讛讚专砖谉 砖讞讬讟讛 讜讛讝讗转 讚诪讛 讗诇讗 讛讻诇 讻诇 诪讛 砖砖讬讬讱 诇砖专讬驻转 讛驻专讛 谞诪爪讗 讚砖驻讬专 讛讜讜 爪专讬讻讬 转专讜讜讬讬讛讜 讗诇讗 讻讬讜谉 讚诇拽讜砖讟讗 讚诪诇转讗 诇讗 讗砖讻讞谉 诇砖讜谉 诇讻驻专 诪诪砖 讘驻专砖转 驻专讛 讜诇讗 讗砖讻讞谉 谞诪讬 讻驻专讛 讚诇讚讜专讜转 砖诪讻驻专转 注诇 讛注讙诇 诪砖"讛 拽讗诪专 砖驻讬专 驻专讛 诇讗讜 讘转 讻驻专讛 讛讬讗 讻谉 谞专讗讛 诇讬 谞讻讜谉 讜讚讜"拽:





讙讘讜专转 讗专讬

诪转谞讬转讬谉 砖讘注转 讬诪讬诐 拽讜讚诐 讬讜诐 讛讻驻专讬诐 讻讜' 注讚 讗"讻 讗讬谉 诇讚讘专 住讜祝 讜砖"诪 讚诇讻"注 讻讛"讙 讘讬讜诐 讛讻驻专讬诐 爪专讬讱 诇讛讬讜转 谞砖讜讬 诇讗 驻诇讬讙讬 讗诇讗 讚专"讬 讞讬讬砖 诇诪讬转讛 砖诪讗 转诪讜转 讗砖转讜 诪砖讜诐 讛讻讬 诪转拽讬谞讬谉 诇讜 讗砖讛 讗讞专转 讜专讘谞谉 诇讗 讞讬讬砖讬 诇诪讬转讛 讗砖转讜 讻"注 讚专砖讬 讘讬转讜 讝讜 讗砖转讜 讜讗砖讛 讝讜 砖诇 讻讛"讙 爪专讬讻讛 砖转讛讬讛 谞砖讜讗讛 诇讜 讜诇讗 住讙讬 讘讗专讜住讛 讻讚讗诪专讬谞谉 讘讙诪专讗 讻诇 讻诪讛 讚诇讗 讻谞讬住 诇讛 诇讗讜 讘讬转讜 讛讬讗 讜讛"讛 讚爪专讬讱 砖诇讗 讬讛讬讛 诇讜 讘' 谞砖讬诐 讻讚讗诪专讬谞谉 讘讙诪专讗 专讞诪谞讗 讗诪专讛 讜讻驻专 讘注讚讜 讜讘注讚 讘讬转讜 讜诇讗 讘注讚 讘' 讘转讬诐. 讜讛专诪讘"诐 (讘驻"讗 诪讛诇讻讜转 注讬讜讛"讻) 讻转讘 砖注讘讜讚转 讬讜讛"讻 讛讻诇 注砖讜讬 讘讻讛"讙 谞砖讜讬 砖谞讗诪专 讜讻驻专 讘注讚讜 讜讘注讚 讘讬转讜 讘讬转讜 讝讜 讗砖转讜 讜诇讗 讘讬讗专 讛讗 讚讜诇讗 讘' 讘转讬诐. 讜讗讜诇讬 讗讝讬诇 诇讟注诪讬讛 砖讻转讘 (讘驻讬"讝 诪讛诇讻讜转 讗讬住讜专讬 讘讬讗讛) 讜讗讬谞讜 谞讜砖讗 讘' 谞砖讬诐 诇注讜诇诐 讻讗讞转 砖谞讗诪专 讗砖讛 讗' 讜诇讗 砖转讬诐 (讜讘讛诇讻讜转 讻诇讬 诪拽讚砖 驻"讛) 讻转讘 讜讗讬谞讜 谞讜砖讗 砖转讬 谞砖讬诐 讜讗诐 谞砖讗 讘' 讗讬谉 讬讻讜诇 诇注讘讜讚 讘讬讜诐 讛爪讜诐 注讚 砖讬讙专砖 讗' 讜讻讘专 讛砖讬讙讜 讛专讗讘"讚 讜讗讬谉 讝讛 诪拽讜诪讜 诪"诪 讛讗 讜讚讗讬 砖讗讬谞讜 注讜讘讚 讘讬讜讛"讻 讗诐 讬砖 诇讜 讘' 谞砖讬诐 诇讚讘专讬 讛讻诇 讚讘注讚 讘讬转讜 讗诪专讛 专讞诪谞讗 讜诇讗 讘注讚 讘' 讘转讬诐 讜讚讜拽讗 讻砖砖转讬讛谉 谞砖讜讗讜转 诇讜 讗讘诇 讗讬 讗讞转 谞砖讜讗讛 讜讗讞转 讗专讜住讛 诇讬转 诇谉 讘讛 讚讻诇 讻诪讛 讚诇讗 讻谞讬住 诇讛 诇讗讜 讘讬转讜 讛讬讗. 诪讬讛讜 讝讛 诪讬讘注讬 诇讬 讗讬 讘讬转讜 诪注讻讘 讗驻讬诇讜 讘讚讬注讘讚 讚讗讬 注讘专 讜注讘讚 讘讬讜讛"讻 讘诇讬 讘讬转 讗讬 讘砖转讬 讘转讬诐 注讘讜讚转讜 驻住讜诇讛 讗讜 讗讬谞讜 讗诇讗 诇讻转讞诇讛 讗讘诇 讘讚讬注讘讚 诇讬转 诇谉 讘讛 讜讻讬 转讬诪讗 讗讬 讗讬谞讜 讗诇讗 诇讻转讞诇讛 讗诪讗讬 诪转拽讬谞讬谉 诇讜 讗砖讛 讗讞专转 诪讞砖砖讗 讚砖诪讗 转诪讜转 讗砖转讜 诇专' 讬讛讜讚讗 讜讗驻讬' 诇专讘谞谉 讗讬 诇讗讜 诪砖讜诐 讚讗讬谉 诇讚讘专 住讜祝 讛讜讬 诪转拽讬谞讬谉 诇讜 讗砖讛 讗讞专转 讛讗 专"诇 讚讬讬拽 讘讙诪专讗 诇拽诪谉 (讚祝 讙' 注"讘) 讙讘讬 讻讛谉 讗讞专 诪讚拽转谞讬 诪转拽讬谞讬谉 讜诇讗 转谞讬 诪驻专讬砖讬谉 砖"诪 讚讗讬谉 讛驻专砖讛 诪注讻讘 讗诇诪讗 讻讬讜谉 讚诇讗 诪注讻讘 讘讚讬注讘讚 诇讗 讞讬讬砖讬谞谉 诇砖诪讗 讛讻讬 谞诪讬 讗讬 住"讚 讚讘讬转讜 诇讗 诪注讻讘 讘讚讬注讘讚 诇讗 讬砖 诪拽讜诐 诇讞砖砖讗 讚砖诪讗 讜讗诪讗讬 诪转拽讬谞讬谉 讗砖讛 讗讞专转 诇专' 讬讛讜讚讗 诪讞砖砖讗 讚砖诪讗 转诪讜转 讗砖转讜 讗诇讗 注"讻 砖"诪 讚讘讬转讜 诪注讻讘 讗驻讬' 讘讚讬注讘讚. 讬"诇 讚讗驻讬' 转讗诪专 讚讗讬谉 讘讬转讜 诪注讻讘 讘讚讬注讘讚 诪"诪 讻讬讜谉 讚诇讻转讞诇讛 诪爪讜讛 讗讬讻讗 讞砖讜 诇砖诪讗 转诪讜转 讜讛讗 讚诇讗 讞砖讜 诇砖诪讗 讬讗专注 讘讜 驻住讜诇 讜讬驻专讬砖讜 诇讻讛谉 砖诪转拽讬谞讬谉 转讞转讬讜 讚讛讗 谞诪讬 诪爪讜讛 讗讬讻讗 讬"诇 讻讚讗诪' 讘讙诪' 讛讗 讚讞砖讜 专讘谞谉 诇砖诪讗 讬讗专注 讘讜 驻住讜诇 讜诇讗 讞砖讜 诇砖诪讗 转诪讜转 讗砖转讜 诪砖讜诐 讚讻讛"讙 讝专讬讝 讛讜讗 讜讛讗 讚诪驻专讬砖讬谉 讗讞专 转讞转讬讜 诪砖讜诐 讻讬讜谉 讚注讘讚讬谞谉 诇讬' 爪专讛 讻"砖 讚诪讝讚专讝 讟驻讬 讜讻讬讜谉 讚诪讚讬谞讗 讗讬谉 诇讞讜砖 诇驻住讜诇 讚讻讛"讙 讝专讬讝 讛讜讬 讜讗讬谉 诪驻专讬砖讬谉 讻讛谉 讗讞专 转讞转讬讜 讗诇讗 讻讚讬 诇讛讜住讬祝 讝讬专讜讝 注诇 讝专讬讝讜转讜 诇讞讜讚 诪砖讜诐 讛讻讬 诇讗 讞砖讜 诇讛驻专讬砖 讛讻讛谉 讗讞专 砖转讞转讬讜 讜诪"诪 讚讬讬拽 专"诇 砖驻讬专 讚讗讬谉 讛驻专砖讛 诪注讻讘 讚讗讬 诪注讻讘 诪讛 讛讜注讬诇讜 讘转拽谞转谉 诇转拽谉 诇讜 讻讛谉 讗讞专 转讞转讬讜 诇注砖讜转 诇讬' 爪专讛 砖讬讝讚专讝 讟驻讬 讛讗 诇讗 讛讜讬 诇讬' 爪专讛 讻讬讜谉 讚讗讬 讗驻砖专 诇讛砖谞讬 诇注讘讜讚 讘诇讬 讛驻专砖讛 讗诇讗 讜讚讗讬 讗讬谉 讛驻专砖讛 诪注讻讘 讜诪讛砖转讗 讛讜讬 诇讬' 爪专讛 讜讬讝讚专讝 讟驻讬 讜转讚注 讚注"讻 讞讬讬砖讬谞谉 诇砖诪讗 诪砖讜诐 诪爪讜转 讛驻专砖讛 讗注"讙 砖讗讬谞讜 诪注讻讘 讚讗讬 诇讗讜 讛讻讬 转拽砖讛 诇专"讬 诇诪讛 诪转拽讬谞讬谉 诇讜 讗砖讛 讗讞专转 砖诪讗 转诪讜转 讗砖转讜 诪讛 讘讻讱 讗诐 转诪讜转 讗砖转 讻讛"讙 讬砖诪砖 讛砖谞讬 转转转讬讜 讜讛讗 讜讚讗讬 诇讗 讞讬讬砖 诇砖诪讗 转诪讜转 讙诐 讗砖转 讛砖谞讬 讚讛讗 诇讘' 诪讬转讜转 诇讗 讞讬讬砖讬谞谉 讗驻讬' 诇专"讬 讻讚讗诪' 讘讙诪' 讗诇讗 讜讚讗讬 讛讬讬谞讜 讟注诪讗 讚讞讬讬砖讬谞谉 砖诪讗 转诪讜转 讗砖转 讛讻讛"讙 讜讬砖诪砖 讛砖谞讬 讘诇讬 驻专讬砖讛 讚讛讗 诪讬转讛 讞讚讗 诇专"讬 砖讻讬讞 讻讚讗诪' 讘讙诪' 诪砖"讛 讞讬讬砖 诇讛 诪砖讗"讻 讘讟讜诪讗讛 讚诇讗 讞讬讬砖 诇讛 诪砖讜诐 讚讻讛"讙 讝专讬讝 讛讜讗 讜诇讗 诪转拽讬谞讬谉 诇讬' 讗讞专 讗诇讗 诪砖讜诐 转讜住驻转 讝专讬讝讜转 诪砖"讛 讗讬谉 爪专讬讱 驻专讬砖讛 诇砖谞讬 讜讻"转 讬驻专讬砖讜 诇砖谞讬 诇专"讬 讜转讜 讗讬谉 爪专讬讱 诇讛讝诪讬谉 诇讻讛"讙 讗砖讛 讗讞专转 讚讗诐 转诪讜转 讗砖转讜 讬砖诪砖 讛砖谞讬 转讞转讬讜 讜讬"诇 讚转拽谞转 讛讻讛"讙 注讚讬祝 诇谉 诇转拽谉 诇讜 讗砖讛 讗讞专转 砖诪讗 转诪讜转 讗砖转讜 诪砖讬砖诪砖 讛砖谞讬 讜讻"转 讗"讻 诇讗 诪讜讻讞 诪讻讗谉 诪讬讚讬 讚讞砖讜 诇讞住专讜谉 讛驻专砖讛 诪砖讜诐 讚诪转拽讬谞讬谉 诇讜 讗砖讛 讗讞专转 讜诇讗 讗诪专讬谞谉 讬砖诪砖 讛砖谞讬 讗诐 转诪讜转 讗砖转讜 讚诇诪讗 讻讜诇讛 诪讬诇转讗 诪砖讜诐 转拽谞转 讻讛"讙 砖讬砖诪砖 讛讜讗 注讜砖讬谉 讻谉 诇讬转讗 讚讘驻"讘 讚住讜讻讛 (讚祝 讻"讚) 诪住讬拽 讛讙诪' 讚专"讬 诇讗 讞讬讬砖 诇诪讬转讛 讜讛讗 讚讞讬讬砖 讛讻讗 诇砖诪讗 转诪讜转 讗砖转讜 诪注诇讛 注砖讜 讘讻驻专讛 驻讬' 诪砖讜诐 讻驻专转 讬讜讛"讻 讚讗诇讬诐 讞讬讬砖 讘讛 诪讛 讚诇讗 讞讬讬砖 讘诪拽讜诐 讗讞专 讜讗讬 讻讚讗诪专转 讛讗 诇讗讜 诪砖讜诐 讻驻专讛 讛讜讬 讛讗讬 讞砖砖讗 讗诇讗 诪砖讜诐 转拽谞转 讻讛"讙 讗诇讗 注"讻 砖"诪 讛讗 讚诪转拽讬谞讬谉 诇讜 讗砖讛 讗讞专转 讛讜讗 诪砖讜诐 诪注诇转 讻驻专讛 讞讬讬砖讬谞谉 诇诪讬转讛 诪讟注诪讗 讚谞诪爪讗 讛砖谞讬 注讜诪讚 讜注讜讘讚 讘诇讬 讛驻专砖讛 讜讗讬谉 讛讻驻专讛 谞注砖讬转 讻转讬拽讜谞讛 讜讻诪爪讜转讛 讜讻讬讜谉 讚诪砖讜诐 诪注诇转 讻驻专讛 讗讬 讗驻砖专 诇讱 讗诇讗 讘讗讞讚 诪砖转讬 讗诇讛 讗讜 诇讛驻专讬砖 讛砖谞讬 讗讜 诇转拽谉 讗砖讛 讗讞专转 诇讻讛"讙 讛讗 讻讬讜谉 讚讗讬 讗驻砖专 讘诇转讬 转拽谞讛 诇讗讞讚 诪讛谉 讗讜 诇讛讻讛"讙 讗讜 诇讛砖谞讬 讛讗 讜讚讗讬 转拽谞转 讻讛"讙 诇转拽谉 诇讜 讗砖讛 讗讞专转 讻讚讬 砖讬砖诪砖 讛讜讗 讗诐 转诪讜转 讗砖转讜 注讚讬祝 诇谉 诪砖谞转拽谉 注"讬 讛驻专砖讛 讗转 讛砖谞讬 讜讬砖诪砖 讛讜讗 转讞转讬讜 讗讘诇 讗讬 诇讗讜 诪砖讜诐 诪注诇转 讻驻专讛 讗讬谉 爪专讬讱 诇讻诇讜诐 诇讗 诇讛驻专砖转 砖谞讬 讜诇讗 诇转拽谉 讗砖讛 讗讞专转 诇讻讛"讙 讗"讻 讗讬谉 专讗讬讛 诪讛讻讗 讚讘讬转讜 诪注讻讘 讘讚讬注讘讚. 注讜讚 讬"诇 讚讛讬讬谞讜 讟注诪讗 讚讞砖讜 诇专"讬 诇住驻拽 讘讬转讜 讗驻"转 讚诇讗 诪注讻讘 诪讛 砖诇讗 讞砖讜 诇住驻拽 驻专讬砖讛 讛讜讗讬诇 讜讗讬谞讜 诪注讻讘 诪砖讜诐 讚讘砖诇诪讗 讙讘讬 驻专讬砖讛 讗注"讙 讚诇讗 讛讜驻专砖 拽讜讚诐 讬讜讛"讻 诪"诪 诪讗讬 讚讛讜讬 讛讜讬 讜讘讬讜讛"讻 讘砖注转 注讘讜讚讛 讗讬谉 讻讗谉 讞住专讜谉 诪爪讜讛 诪砖讗"讻 讘讞住专讜谉 讘讬转讜 讘砖注转 注讘讜讚讛 讗讬讻讗 讞住专讜谉 诪爪讜讛 讚专讞诪谞讗 讗诪专讛 讜讻驻专 讘注讚讜 讜讘注讚 讘讬转讜 讜讛讗 诇讬讻讗 谞诪爪讗 讛注讘讜讚讛 讘砖注转讛 谞注砖讬转 砖诇讗 讻转讬拽讜谞讛 讘讞住专讜谉 诪爪讜讛 讗诇讗 砖注诇 讝讛 拽砖讛 诪讛讗 讚驻专讬讱 讛讙诪' (讚祝 讬"讙) 讜讚诇诪讗 诪讬讬转讗 讞讘专转讛 讘驻诇讙讗 讚注讘讜讚讛 讜注讘讬讚 注讘讜讚讛 讘砖转讬 讘转讬诐 讜专讞诪谞讗 讗诪专讛 讘注讚 讘讬转讜 讜诇讗 讘注讚 讘' 讘转讬诐 讜讚讞讬拽 讟讜讘讗 讚诪讙专砖 诇讛 注诇 转谞讗讬 诇讛讜爪讬讗 诪讞砖砖讗 讝讜 讚讘' 讘转讬诐 讜讛讗 讗转"诇 讚讘讬转讜 讗讬谞讜 诪注讻讘 讘讚讬注讘讚 讗讬谉 诇讞诇拽 讘讬谉 讗讬谉 诇讜 讘讬转 讻诇诇 诇讬砖 诇讜 讘' 讘转讬诐 讚讛讗 转专讜讜讬讬讛讜 讞讚 讟注诪讗 讛谉 讜诪讘讬转讜 谞驻拽讗 诇讛讜 讜讗讬 讛讗 讗讬谞讜 诪注讻讘 讛"讛 谞诪讬 诇讗讬讚讱 讚讗讬谞讜 诪注讻讘 讜讗"讻 诇"诇 转拽谞转讗 诇讛讜爪讬讗 诪讞砖砖讗 砖诇讗 转讛讬' 注讘讜讚转讜 诇诪驻专注 讘砖转讬 讘转讬诐 讛讗 讘砖注转 注讘讜讚讛 讗讻转讬 讗讬谉 讻讗谉 讞住专讜谉 诪爪讜讛. 诪讬讛讜 讘讝讛 讬砖 诇讚讞讜拽 讜诇讚讞讜转. 诪"诪 讗讻转讬 诇讗 讗讬转讘专专 诇谉 讘讛讗 讚讘讬转讜 讗讬 诪注讻讘 讘讚讬注讘讚 讗讜 讗讬谞讜 讗诇讗 诇讻转讞诇讛 讜诪住转讘专 诇讻讗讜专讛 诇讜诪专 讻讬讜谉 讚讛讗讬 讜讻驻专 讘注讚讜 讜讘注讚 讘讬转讜 讙讘讬 讻驻专转 讚讘专讬诐 讻转讬讘 讜诇讗 诪讬讬专讬 讻诇诇 诪讻驻专转 讚诪讬诐 讻讚讚专砖讬谞谉 诇拽诪谉 讘驻"讙 (讚祝 诇"讜 注"讘) 讜讛讗 专驻"讚 (讚祝 诪') 转谞讬讗 诇讗 讛转讜讚讛 讻砖专 讜拽讗讬 讘讬谉 讗讜讬讚讜讬 讚驻专 讘讬谉 讗讜讬讚讜讬 讚砖注讬专 讛诪砖转诇讞 讜讗注"讙 讚专"砖 住"诇 讛转诐 诇讗 讛转讜讚讛 驻住讜诇 讛讗 讗谞谉 拽讬讬"诇 讻转"拽 讛讬诇讻讱 讗讬谉 讘讬转讜 讛谞讗诪专 讙讘讬 讻驻专讛 讝讜 讚讚讘专讬诐 诪注讻讘 讻讬讜谉 讚讗驻讬' 讗讬 注拽专 诇讙诪专讬 诇讻驻专转 讚讘专讬诐 讗讬谞讜 诪注讻讘 讗注"讙 讚讜讚讗讬 讘讬转讜 讗讬转 诇讬' 讻驻专讛 讘讚诐 讛驻专 讻诪讜讛讜 诪"诪 讻讬讜谉 讚诇讗 讙诇讬 专讞诪谞讗 诇讘讬转讜 讗诇讗 讙讘讬 讻驻专转 讚讘专讬诐 讚讗讬谞讜 诪注讻讘 讘讬转讜 谞诪讬 讗讬谞讜 诪注讻讘 诇讙诪专讬 讗驻讬' 诇讻驻专转 讚诪讬诐. 讜诇注谞讬谉 驻诇讜讙转讗 讚专"讬 讜专讘谞谉 拽讬"诇 讻专讘谞谉 讚讬讞讬讚 讜专讘讬诐 讛诇讻讛 讻专讘讬诐 讜讗讬谉 爪专讬讱 诇讛转拽讬谉 诇讜 讗砖讛 讗讞专转 诪讬讛讜 讛讗 诪讬讘注讬 诇讬 讛讬讻讗 砖讗讬专注 砖诪转讛 讗砖转讜 砖诇 讻讛"讙 讘讬讜讛"讻 讜诇讗 讬砖 讗讞专转 诇讻讜谞住讛 诪讬 讬砖诪砖 讗讬 讻讛"讙 注讚讬祝 砖驻讬专砖 砖讘注讛 讜讗注"讙 讚诇讬转 诇讬' 讘讬转讜 驻专讬砖转 砖讘注讛 注讚讬祝 讻讬讜谉 讚谞转讘讗专 讚讘讬转讜 谞诪讬 讗讬谞讜 诪注讻讘 讗讜 讚诇诪讗 讘讬转讜 注讚讬祝 诪驻专讬砖转 讝' 讜讬砖诪砖 讻讛谉 讛讗讞专 砖讛讝诪讬谞讜 转讞转讬讜 讗注"讙 讚诇讗 驻讬专砖 砖讘注讛 讛讜讗讬诇 讜讬砖 诇讜 讗砖讛. 讜诪住转讘专 讚讛砖谞讬 诪砖诪砖 讛讜讗讬诇 讜讬砖 诇讜 讘讬转 讚讗诇讜 讻讛"讙 讚讗讬谉 诇讜 讘讬转 砖诪砖诪砖 讗讬讻讗 讞住专讜谉 诪爪讜讛 讘砖注转 注讘讜讚讛 诪砖讗"讻 讛砖谞讬 讗注"驻 砖诇讗 驻讬专砖 讝' 讗讬谉 讻讗谉 讞住专讜谉 诪爪讜讛 讘讙讜驻讜 讜注诇 讚专讱 砖驻讬专砖转讬 讘住诪讜讱. 诪讬讛讜 讻讚 讚讬讬拽转 砖驻讬专 砖"诪 讚讘讬转讜 诪注讻讘 讗驻讬诇讜 讘讚讬注讘讚 诪讚讞讬讬砖 专"讬 诇砖诪讗 转诪讜转 讗砖转讜 诪"诪 诪讜讚讛 讚诪转拽讬谞讬谉 讻讛谉 讗讞专 讜诇讗 讗诪专 讚诪驻专讬砖讬谉 砖"诪 诪讛 砖讗讬谞讜 诪注讻讘 讘讚讬注讘讚 诇讗 讞讬讬砖 诇住驻讬拽讗 诪讗讬 讗诪专转 讚讞讬讬砖 诇住驻讬拽讗 诪"诪 讗驻讬' 诇诪讛 砖讗讬谞讜 诪注讻讘 讜讛讗 讚诇讗 讞砖讜 诇住驻拽 驻专讬砖讛 诪砖讜诐 讚讻讛"讙 讝专讬讝 讛讜讗 讛讗 诇专"讬 讚讞讬讬砖 诇诪讬转讛 诪砖讜诐 诪注诇转 讻驻专讛 讛讜讛 诇讬' 诇诪讬讞砖 讚诇诪讗 讬诪讜转 讛讻讛"讙 讙讜驻讬' 讜谞诪爪讗 讛砖谞讬 诪砖诪砖 转讞转讬讜 讘诇讬 驻专讬砖讛 讜讛砖转讗 诇诪讬转转 讗砖转讜 讞讬讬砖 专"讬 讜诪转拽讬谞讬谉 诇讜 讗砖讛 讗讞专转 讗注"讙 讚讞砖砖 诪讬转转 讗砖转讜 诇讗 讗讬讻驻转 诇谉 讗诇讗 讘讬讜诪讜 砖诪讗 转诪讜转 讘讬讜讛"讻 讻"砖 讚讛讜讛 诇谉 诇驻专讜砖 讻讛谉 讗讞专 讚讬砖 诇讞讜砖 讝诪谉 讙讚讜诇 讬讜转专 诇诪讬转转 讻讛"讙 讻诇 讝' 讬诪讬 讛驻专讬砖讛 砖讗诐 讬诪讜转 讘讬讜诐 讘' 诪讬诪讬 讛驻专讬砖讛 讘讟诇 诪爪讜转 驻专讬砖讛 诪谉 讻讛谉 讛砖谞讬 讗诇讗 讜讚讗讬 砖"诪 讚诇讗 讞讬讬砖 诇住驻拽 驻专讬砖讛 讚诇诪讗 讬诪讜转 讻讛"讙 讜谞诪爪讗 讛砖谞讬 诪砖诪砖 讘诇讬 驻专讬砖讛 讛讜讗讬诇 讜讗讬谉 讛驻专讬砖讛 诪注讻讘 讘讚讬注讘讚 讜讗驻"讛 讞讬讬砖 诇砖诪讗 转诪讜转 讗砖转讜 砖"诪 讚讘讬转讜 诪注讻讘 讗驻讬' 讘讚讬注讘讚 讜讻讬讜谉 讚讛讜讻讞谞讜 讚讘讬转讜 诪注讻讘 诪诪讬诇讗 砖"诪 讛讬讻讗 讚诪转讛 讗砖转讜 砖诇 讻讛"讙 讬砖诪砖 讛砖谞讬 转讞转讬讜 讚讬砖 诇讜 讗砖讛 讜讗注"讙 砖诇讗 讛讬讛 诇讜 驻专讬砖讛 讚讗讬谞讛 诪注讻讘讗 讜讗诇讜 讘讬转讜 诪注讻讘:


讜讗讻转讬 讬砖 诇注讬讬谉 讘讛讗 讚讘讬转讜 讗讬 拽驻讬讚 专讞诪谞讗 讘砖注转 讻驻专转 驻专讜 讚讜拽讗 砖讬讛讬' 诇讜 讘讬转 讗讘诇 讘砖注转 讻驻专转 砖转讬 砖注讬专讬诐 诇讬转 诇谉 讘讛 讗诐 讗讬谉 诇讜 讘讬转 讚讛讗 讛讗讬 讘讬转讜 诇讗 讻转讬讘 讗诇讗 讙讘讬 讻驻专转驻专讜 讜讗驻讬' 诇专"讬 讚住"诇 讘专驻"拽 讚砖讘讜注讜转 (讚祝 讘') 讚讘砖讗专 注讘讬专讜转 讗讞讚 讻讛谞讬诐 讜讗讞讚 讬砖专讗诇讬诐 诪转讻驻专讬诐 讘砖注讬专 讛诪砖转诇讞 诪"诪 讗驻砖专 诇讜诪专 讚诇讗 拽驻讬讚 拽专讗 讗讘讬转讜 讗诇讗 讘讻驻专转讜 砖诇讜 讚讛讬讬谞讜 驻专讜 讛诪讬讜讞讚 诇讜 讗讜 讚诇诪讗 讗讻讜诇讛 诪讬诇转讗 拽驻讬讚 讗讘讬转讜 砖讻诇 注讘讜讚转 讬讜讛"讻 爪专讬讱 诇讛讬讜转 讘讻讛"讙 谞砖讜讬 讜讗驻讬' 诇专"砖 谞诪讬 讗注"驻 砖讻诇 讻驻专转讜 讘驻专讜 讜讜讬讚讜讬讜:


讘讬转讜 讝讜 讗砖转讜. 拽"诇 讚讘驻"拽 讚拽讬讚讜砖讬谉 (讚祝 讻"讘) 讙讘讬 专爪讬注转 注讘讚 注讘专讬 转谞讬讗 诇讜 讗砖讛 讜讘谞讬诐 讜诇专讘讜 讗讬谉 讗砖讛 讜讘谞讬诐 讗讬谞讜 谞专爪注 砖谞讗诪专 讻讬 讗讛讘讱 讜讗转 讘讬转讱 讗诇诪讗 讘谞讬诐 谞诪讬 讘讻诇诇 讘讬转 讛诐 讜讗"讻 讻讛谉 讙讚讜诇 讘讬讜讛"讻 诇讬讘注讬 谞诪讬 砖讬讛讬讛 诇讜 讘谞讬诐 讜讗诪讗讬 诇讗 拽驻讬讚 专"讬 讗诇讗 讗讗砖讛 讘诇讘讚 讜讘砖讜诐 讚讜讻转讗 诇讗 诪爪讬谞讜 砖讻讛"讙 讘讬讜讛"讻 爪专讬讱 诇讛讬讜转 诇讜 讘谞讬诐 讜砖诪讗 讬"诇 讚讛转诐 诪讜讗转 讬转讬专讗 拽讗 讚专讬砖 诇讬' 讚讛讜讬 诪爪讬 诇诪讬讻转讘 讻讬 讗讛讘讱 讜讘讬转讱 讗转 讘讬转讱 诇诪讛 诇讬 诇专讘讜转 讘谞讬诐 讗讘诇 讘讻诇诇 讘讬转 讗讬谞讜 讗诇讗 讗砖转讜 讜转讚注 讚讛讻讬 讛讜讗 讚讛讗 讙讘讬 讬讘讜诐 讻转讬讘 讗砖专 诇讗 讬讘谞讛 讗转 讘讬转 讗讞讬讜 讜注"讻 讗讗砖讛 诇讞讜讚 拽讗讬 讚讘诪拽讜诐 讘谞讬诐 讬讘讜诐 诇讬讻讗 讗诇讗 砖讗讬谉 讝讛 专讗讬讛 讻"讻 讚讛讬讻讗 讚诪讜讻讞 砖讗谞讬. 注讜讚 讬"诇 讗注"讙 讚讘谞讬诐 讘讻诇诇 讘讬转 讛讻讗 诪讜讻讞 讚讘讬转讜 讗讬谞讜 讗诇讗 讗砖转讜 诇讞讜讚 讚讛讗 讗讬 讗诪专转 讘谞讬诐 讛讜讬 讛讻讗 讘讻诇诇 讘讬转 讛"讛 诇讘谞讬 讘谞讬诐 讜讗驻讬' 讘谞讜转 讛专讬 讛谉 讻讘"讘 讻讚讬诇讬祝 诇讛 讘驻"讜 讚讬讘诪讜转 (讚祝 住"讘) 诪拽专讗 讜诇讗 转讬诪讗 讚讜拽讗 讘谞讬 讘谞讬诐 讗讜 讘谞讬 讘谞讜转 讛讜讗 讚讛讜讬 讻讘谞讬诐 讗讘诇 诇讗 诇诪讟讛 诪讛谉 讚讗转驻诇讬讙 讚专讗 讝讛 讗讬谞讜 讗诇讗 讗驻讬' 讻诇 讬讜爪讗讬 讬专讬讻讜 注讚 住讜祝 讻诇 讛讚讜专讜转 讻诇 讝专注讜 讻讘谞讬诐 讛讜讬讬谉 讜专讗讬讛 诇讝讛 诪讛讗 讚讗诪专讬谞谉 讘诪住' 讬讘诪讜转 住讜祝 驻"讝 (讚祝 注') 讜讝专注 讗讬谉 诇讛 讗讬谉 诇讬 讗诇讗 讝专注讛 讝专注 讝专注讛 诪谞讬谉 转"诇 讜讝专注 讗讬谉 诇讛 注讬讬谉 诇讛 讗讬谉 诇讬 讗诇讗 讝专注 讻砖专 讝专注 驻住讜诇 诪谞讬谉 转"诇 讜讝专注 讗讬谉 诇讛 注讬讬谉 诇讛 讜驻专讬讱 讜讛讗 讗驻讬拽转讛 诇讝专注 讝专注讛 讜诪砖谞讬 讝专注 讝专注讛 诇讗 讗讬爪讟专讬讱 拽专讗 讚讘谞讬 讘谞讬诐 讛专讬 讛谉 讻讘谞讬诐 讻讬 讗讬爪讟专讬讱 拽专讗 诇讝专注 驻住讜诇 讜讛砖转讗 讗讬 住"讚 讚讘谞讬 讘谞讬诐 讚讜拽讗 讛讜讗 讚讛讜讬谉 讻讘谞讬诐 讗讘诇 诇讗 诇诪讟讛 诪讛谉 讗讻转讬 转拽砖讛 讝专注 驻住讜诇 诪谞讬谉 讚诇诪讗 讗转讬 拽专讗 诇专讘讜讬讬 讘讛讗 讚讜讝专注 讗讬谉 诇讛 诇诪讟讛 诪讘谞讬 讘谞讬诐 讚讗讬谞诐 讻讘谞讬诐 讗诇讗 讜讚讗讬 砖"诪 讚讻诇 讝专注讜 注讚 住讜祝 讻诇 讛讚讜专讜转 讘讻诇诇 讝专注讜 讛谉 讜讻讜诇谉 讛专讬 讛谉 讻讘谞讬诐 讜诇讚讬讚讛讜 谞诪讬 诇讗 爪专讬讱 拽专讗 诇专讘讜讬讗 讚讻讜诇讛讜 讘讻诇诇 讘谞讬诐 谞讬谞讛讜 讜讛"讛 讚讻讜诇讛讜 讘讻诇诇 讘讬转讜 讛谉 讜讗诐 讗讬谉 诇专讘讜 诇讗 讘谞讬诐 讜诇讗 讘"讘 专拽 讬砖 诇讜 讝专注 讜讗驻讬' 讚讜专 注砖讬专讬 谞专爪注 讚讘讻诇诇 讘讬转讱 讚拽专讗 讛谉 讜讻讬讜谉 砖讻谉 讗诐 讗讬转讗 讚讛讗讬 讜讻驻专 讘注讚讜 讜讘注讚 讘讬转讜 讘谞讬讜 讘讻诇诇 讛讜讬 讛"讛 讻诇 讬讜爪讗讬 讬专讬讻讜 讘讻诇诇 讝讛 讘讬谉 诇注谞讬谉 砖讗讬谉 诇讜 讗诇讗 讗讞讚 诪讝专注讜 讜讗驻讬' 讚讜专 注砖讬专讬 讜讛砖讗专 讻讜诇谉 诪转讜 住讙讬 诇讬' 讘讛讻讬 讜讛"讛 讗讬驻讻讗 讗诐 讻讜诇谉 拽讬讬诪讬谉 讻讜诇谉 诪转讻驻专讬谉 注诪讜 讚讻讬讜谉 讚讻讜诇谉 讘讻诇诇 讘讬转讜 讛谉 讗讬 讗驻砖专 诇讱 诇讛讜爪讬讗 讗讞讚 诪讛谉 诪讻诇诇 讻驻专转谉 讜讛讗 讘' 驻注诪讬诐 讻转讬讘 讙讘讬 驻专 讻讛"讙 讘讬讜讛"讻 讜讻驻专 讘注讚讜 讜讘注讚 讘讬转讜 讞讚 拽讜讚诐 讛讙专诇转 讛砖注讬专讬诐 讜讛拽专讬讘 讗讛专谉 讗转 驻专 讛讞讟讗转 讗砖专 诇讜 讜讻驻专 讘注讚讜 讜讘注讚 讘讬转讜 讜讛砖谞讬 讗讞专 讛讙专诇讛 谞诪讬 讻转讬讘 讜讛拽专讬讘 讗讛专谉 讜讻讜' 讜讻驻专 讘注讚讜 讜讘注讚 讘讬转讜 讜讗诪专讬谞谉 讘住驻"拽 讚砖讘讜注讜转 (讚祝 讬"讙) 讗诇讬讘讗 讚专"讬 讚讗诪专 讻讛谞讬诐 讘砖讗专 注讘讬专讜转 诪转讻驻专讬谉 讘砖注讬专 讛诪砖转诇讞 讚讛谞讬 讜讻驻专 讘讻驻专转 讚讘专讬诐 讛讻转讜讘 诪讚讘专 讚讛讬讬谞讜 讜讬讚讜讬 讜讘专讗砖讜谞讛 诪转讜讚讛 注诇讬讜 讜注诇 讘讬转讜 讜讘砖谞讬' 注诇讬讜 讜注诇 讗讞讬讜 讛讻讛谞讬诐 砖讻讜诇谉 拽专讜讬谉 讘讬转讜 诇驻讬讻讱 爪专讬讱 讘' 讜讬讚讜讬谉 讜讛砖转讗 讗讬 住"讚 讚讝专注讜 讘讻诇诇 讘讬转讜 讛讜讬 讘讜讬讚讜讬 专讗砖讜谉 讻诪讜 讗砖转讜 讛转讬谞讞 讘讻讛谞讬诐 讚讜专讜转 讘注讬 讘' 讜讬讚讜讬谉 拽诪讗 注诇讬讜 讜注诇 讗砖转讜 讜注诇 讻诇 讝专注讜 讜讛砖谞讬 讘讗 诇讛讜住讬祝 讻诇 讗讞讬讜 讛讻讛谞讬诐 讗讘诇 讘讗讛专谉 讙讜驻讬' 讚诪砖转注讬 讘讬讛 拽专讗 讘' 讜讬讚讜讬谉 诇"诇 讚讛讗 讻诇 讻讛谞讬诐 讝专注讜 讛谉 讜讻讬讜谉 讚讻讘专 讛转讜讚讛 讘讜讬讚讜讬 专讗砖讜谉 注诇讬讜 讜注诇 讗砖转讜 讜讻诇 讝专注讜 讘讻诇诇 讜讬讚讜讬 砖谞讬 诇"诇 讚讛讗 讝讜诇转 讝专注讜 讗讬谉 讻讛谞讬诐 讘注讜诇诐 讜讻讘专 讛转讜讚讛 注诇讬讛诐 讘驻注诐 专讗砖讜谞讛 讜讗注"讙 讚讻诇 讻讛"讙 砖诇 讚讜专讜转 讘讻诇诇 讗讛专谉 讛谉 讻讚转谞讬 诇拽诪谉 (讚祝 讛') 讜讻驻专 讛讻讛谉 讗砖专 讬诪砖讞 讗讜转讜 诪讛 转"诇 讻诇讜诪专 讻讬讜谉 讚讻诇 讛驻专砖讛 谞讗诪专讛 讘讗讛专谉 诪诪讬诇讗 讻讛"讙 砖诇 讚讜专讜转 谞诪讬 讘讻诇诇 讛谉 诪"诪 讛谞"诪 讘讚讘专 砖砖讬讬讱 讘讗讛专谉 讙讜驻讬' 讛讜讗 讛讚讬谉 谞诪讬 讻诇 讻讛"讙 讚注诇诪讗 讘诪砖诪注 讗讘诇 诪讬诇转讗 讚诇讗 砖讬讬讱 讘讗讛专谉 讻诇诇 讗诇讗 诇讚讜专讜转 诇讞讜讚 讗讬 讗驻砖专 诇谉 诇讛讗诪专 讘讗讛专谉 讜讛砖转讗 讗讬 讜讬讚讜讬 砖谞讬转 诇讬转讗 讘讗讛专谉 诪砖讜诐 讚讻讘专 讻讜诇谉 谞讻诇诇讜 讘专讗砖讜谞讛 诇讗 讛"诇 诇诪讬讻转讘 讝讜 讗诇讗 讜讛拽专讬讘 讗转 驻专 讛讞讟讗转 住转诪讗 讜诇讗 讛讜讬 诇讬讛 诇讛讝讻讬专 讗讛专谉 讘讻讗谉 讻讬讜谉 讚诇讗 砖讬讬讱 讜讬讚讜讬 讝讜 讘讚讬讚讬' 讻诇诇 讗诇讗 讜讚讗讬 讗讬谉 讘讻诇诇 讘讬转讜 讚讜讬讚讜讬 讗' 讗诇讗 讗砖转讜 诇讞讜讚 讜讘讜讬讚讜讬 讘' 谞讻诇诇讜 讘谞讬讜 讘讻诇诇 讻诇 讛讻讛谞讬诐 诇驻讬讻讱 讘' 讜讬讚讜讬谉 讛诇诇讜 谞讛讙讜 讙诐 讘讗讛专谉 拽诪讗 注诇讬讜 讜注诇 讗砖转讜 讜讗讬谉 讘谞讬讜 讘讻诇诇 讜讛砖谞讬讛 注诇 讘谞讬讜 讜讻讬讜谉 讚讗讬谉 讘谞讬讜 讘讻诇诇 讜讬讚讜讬 专讗砖讜谞讛 诇讛转讜讚讜转 注诇讬讛诐 讘驻谞讬 注爪诪诐 讗诇讗 讘讻诇诇 讜讬讚讜讬 讘' 砖诇 讻讛谞讬诐 讛诪讛 谞讻诇诇讬诐 讗注"驻 砖讗讬谉 讘谞讬诐 诇讻讛"讙 讘讬讛"讻 诇讬转 诇谉 讘讛 讛讜讗讬诇 砖讗讬谞谉 讘讻诇诇 讘讬转讜 诪讬讛讜 诇专"砖 讚住"诇 讛转诐 讚讗讬谉 砖注讬专 讛诪砖转诇讞 诪讻驻专 注诇 讛讻讛谞讬诐 讘砖讗专 注讘讬专讜转 讗诇讗 讻诇 讻驻专转谉 转诇讜讬' 讘驻专 砖诇 讻讛"讙 诪砖诪注 讛转诐 讘住驻"拽 讚砖讘讜注讜转 讚讛谞讬 讘' 讜讬讚讜讬谉 讜讚诐 讛驻专 讗' 谞讙讚 砖注讬专 讛谞注砖讛 讘驻谞讬诐 讜讗' 谞讙讚 砖注讬专 讛谞注砖讛 讘转讜讱 讜讗' 讻谞讙讚 砖注讬专 讛诪砖转诇讞 讜转讜 诇讬讻讗 诇诪讬诪专 讗' 诇讜 讜讗' 诇讘讬转讜 讚讛讬讬谞讜 讗讞讬讜 讛讻讛谞讬诐 讗"讻 讛讗讬 转讬专讜爪讗 诇讬转讗 讗诇讗 砖讬砖 诇讜诪专 讚专"砖 诇讬转 诇讬' 讻诇诇 讛讗 讚讻讛"讙 讘讬讜讛"讻 爪专讬讱 诇讛讬讜转 诇讜 讗砖讛 讚讘砖诇诪讗 诇专' 讬讛讜讚讗 讚讗讞讬讜 讛讻讛谞讬诐 讘讻诇诇 讘讬转讜 讚讜讬讚讜讬 砖谞讬转 讜讗讬谞谉 讘讻诇诇 讜讬讚讜讬 讛专讗砖讜谞讛 讗"讻 讘讬转讜 讛专讗砖讜谞讛 注"讻 讛讬讬谞讜 讗砖转讜 讗讘诇 诇专"砖 讚讻诇 讗讞讬讜 讛讻讛谞讬诐 谞诪讬 讘讻诇诇 讘讬转讜 讚讜讬讚讜讬 拽诪讗 讜诪转讻驻专讬谉 讘讜 注诇 讟讜诪讗转 诪拽讚砖 讜拽讚砖讬讜 讜讛讗 讚讻转讘 专讞诪谞讗 转专讬 讜讬讚讜讬谉 诪砖讜诐 讚转专转讬 讻驻专讜转 谞讬谞讛讜 诇讚讬讚讬' 诇讗 诪爪讬谞讜 讻诇诇 砖转讻驻专 注诇 讗砖转讜 讗"讻 诇讚讬讚讬' 讗砖讛 诇讻讛"讙 讘讬讜讛"讻 诪谞讬谉 讜诇驻谞讬谞讜 讘讙诪专讗 讬转讘讗专 注讜讚:


诪驻专讬砖讬谉 讻讛"讙 诪讘讬转讜 诇诇砖讻转 驻专讛讚专讬谉 专砖"讬 驻讬' 讘讙诪专讗 讙讘讬 诪讘讬转讜 诇诪讛 驻讬专砖 讚诇砖讻讛 讝讜 诇讗 讛讬转讛 拽讚讜砖讛 讘拽讚讜砖转 注讝专讛 讜拽"诇 讛讗 转谞讬' 诇拽诪谉 (讚祝 讜') 讻诇 讛砖注专讬诐 砖讛讬讜 砖诐 诇讗 讛讬' 诇讛诐 诪讝讜讝讛 讞讜抓 诪砖注专 谞讬拽谞讜专 砖诇驻谞讬诐 诪诪谞讜 诇砖讻转 驻专讛讚专讬谉 砖讘讜 讘讬转 讚讬专讛 诇讻讛"讙 讜讻讬讜谉 讚诇砖讻讛 讝讜 诇驻谞讬诐 诪砖注专 谞讬拽谞讜专 讛讬转讛 讜讛讗 诪砖注专 谞讬拽谞讜专 讜诇驻谞讬诐 诪讞谞讛 砖讻讬谞讛 讛讜讬 讻讚讗诪' 讘驻专拽 讬"讙 讚讝讘讞讬诐 (讚祝 拽"讬) 讻"砖 诇砖讻讛 讝讜 砖讛讬讛 诇驻谞讬诐 讛讬诪谞讜 砖拽讚讜砖讛 讘拽讚讜砖转 注讝专讛 讜讗讜诇讬 讬驻专砖 专砖"讬 砖诇砖讻讛 讝讜 讗注"驻 砖讛讬转讛 讘谞讜讬讛 讘拽讜讚砖 讗驻"讛 讛讬转讛 讞讜诇 诪驻谞讬 砖讛讬转讛 驻转讜讞讛 诇讞讜诇 讜拽讬"诇 诇砖讻讜转 讛讘谞讜讬讜转 讘拽讜讚砖 讜驻转讜讞讜转 诇讞讜诇 转讜讻谉 讞讜诇 诇拽诪谉 讘驻"讙 (讚祝 讻') 讜诪讛 砖讛讜讻专讞 诇讝讛 讬"诇 诪砖讜诐 讚拽砖讛 诇讬' 诪讗讬 驻专讬讱 讘讙诪' 诪讘讬转讜 诇诪讛 驻讬专砖 讻诇讜诪专 诇诪讛 驻讬专砖 诪讗砖转讜 转讘讜讗 讗砖转讜 注诪讜 讜讗讬 讛讬转讛 讘拽讜讚砖 诇讗 驻专讬讱 诪讬讚讬 讗讘诇 诇讗 讛讜注讬诇 讘讝讛 讻诇讜诐 讚讗驻讬诇讜 转讬诪讗 讚诇讗 讛讬转讛 拽讚讜砖讛 讘拽讚讜砖转 注讝专讛 诪"诪 拽讚讜砖转 讛专 讛讘讬转 注诇讬讛 讜讗讻转讬 诪讗讬 驻专讬讱 讛诇讗 讘注诇 拽专讬 诪砖转诇讞 讞讜抓 诇讙' 诪讞谞讜转 讜讻诪讜 砖讛拽砖讜 注诇讬讜 讛转讜住' 讜讘讙诪专讗 讬转讘讗专 注讜讚:


讜诪转拽讬谞讬谉 诇讜 讻讛谉 讗讞专 转讞转讬讜 诇讗 谞转讘专专 诇讬 讛讗讬 诪转拽讬谞讬谉 讗讬 拽讗讬 讗专讬砖讗 讝' 讬诪讬诐 拽讜讚诐 讬讜讛"讻 讜讘讬讜诐 讛驻专砖讛 诪转拽讬谞讬谉 讗讞专 转讞转讬讜 讗讜 诪诇转讗 讘讗驻讬 谞驻砖讬' 讛讜讗 讜诇讗 拽讗讬 讗专讬砖讗 讚讝' 讬诪讬诐 讗诇讗 诪转拽讬谞讬谉 讗讞专 讻谉 讜讗驻讬诇讜 讘注专讘 讬讜讛"讻 砖驻讬专 讚诪讬 讚讛讗 讛讻讛谉 讗讞专 砖诪转拽讬谞讬谉 转讞转讬讜 诇讗 爪专讬讱 讛驻专砖讛 讻讚讚讬讬拽 讘讙诪专讗 诪讚拽讗' 诪转拽讬谞讬谉 讜诇讗 拽转谞讬 诪驻专讬砖讬谉 讜讻诪讜 讗砖讛 讗讞专转 诇专"讬 讚住讙讬 讗祝 讘注专讘 讬讜讛"讻 讻诪讜 砖讗讻转讜讘 讘住诪讜讱 讘砖诐 专砖"讬 讜诪爪讚 讛住讘专讗 讛讬讛 谞专讗讛 诇讬 砖讻诇 砖诪转拽讬谞讬谉 诇讜 讗讞专 转讞转讬讜 住诪讜讱 诇讬讜讛"讻 讛讜讗 注讚讬祝 讟驻讬 讚讛讗 讗讬讻讗 讞砖砖讗 砖诪讗 讬讗专注 驻住讜诇 诇讻讛"讙 讜讙诐 诇讛讻讛谉 讛砖谞讬 砖诪讗 讬讗专注 讘讜 驻住讜诇 讘讗讜转谉 讝' 讬诪讬诐 讗讜 讬诪讜转 讜讬爪讟专讱 诇讻讛谉 砖诇讬砖讬 讜讟讜专讞 讝讛 诇诪讛 讜讗注"讙 讚转"拽 诇讗 讞讬讬砖 诇诪讬转讛 讜讗驻讬' 诇驻住讜诇 诇讗 讞讬讬砖 讻讚诪讜讻讞 讘讙诪' 诪"诪 讛谞"诪 诇注谞讬谉 讚讘转讞诇讛 诇讗 爪专讬讱 诇讛讝诪讬谉 讗砖讛 讗讞专转 诪砖讜诐 讞砖砖 诪讬转讛 讜讛讻讬 谞诪讬 诪谉 讛讚讬谉 诇"爪 诇转拽谉 讻讛谉 讗讞专 转讞转讬讜 诪转讞诇讛 诪讛讗讬 讟注诪讗 讚诇讗 讞讬讬砖 诇讗 诇诪讬转讛 讜诇讗 诇驻住讜诇 讗讘诇 讻讬讜谉 讚转拽谞讜 专讘谞谉 诇转拽谉 讗讞专 转讞转讬讜 讛砖转讗 讬讜转专 讟讜讘 诇转拽谉 住诪讜讱 诇讬讜讛"讻 讻诇 诪讛 讚讗驻砖专 讻讚讬 诇爪讗转 讬讚讬 讻诇 讛讞砖砖讜转 讚讗讬谉 讘讝讛 讟讜专讞 讬讜转专 诪讗诐 砖诪转拽讬谞讬谉 诇讜 讻诪讛 讬诪讬诐 诪拽讜讚诐 诪讬讛讜 诇诪讗讬 讚诪驻专砖 讘讙诪' 讚讻讛"讙 讝专讬讝 讛讜讗 讜诪谉 讛讚讬谉 讗讬谉 爪专讬讱 诇转拽谉 讗讞专 转讞转讬讜 讗诇讗 讻讬讜谉 讚注讘讚讬谞谉 诇讬' 爪专讛 讻"砖 砖讬讝讚专讝 讟驻讬 讬"诇 讚专讗讜讬 诇转拽谉 讗讞专 转讞转讬讜 讝' 讬诪讬诐 拽讜讚诐 讬讜讛"讻 讻讚讬 砖讬讛讬讛 诇讜 爪专讛 讝' 讬诪讬诐 拽讜讚诐 讜讬讝讚专讝 讟驻讬 讻诇 诪砖讱 讗讜转谉 讛讬诪讬诐:

(讘 讗) 诪拽讜诐 讛讬讛 讘讛专 讛讘讬转 讜讘讬专讛 砖诪讜.鈥斪涀� 讘住驻专 诪诇讞诪讜转 讛讬讛讜讚讬诐 诇讬讜住祝 讘谉 诪转转讬讛讜 讛讻讛谉 (住驻专 讗' 驻"讛), 讚诪爪讜讚转 讗谞讟讜谞讬讗 谞讘谞转讛 注诇 驻谞讬 讘讬讛诪"拽 爪驻讜谞讛, 讜谞拽专讗讛 诇驻谞讬诐 讘砖诐 "讘讬专讛", 讜讛讜住讘 砖诪讛 诇讗谞讟讜谞讬讗 注诇 砖诐 讗谞讟讜谞讬讜住 砖诇讬讟 专讜诪讬. 讞讝"诇 讛讞讝讬拽讜 讗驻讜讗 讘砖诐 讛专讗砖讜谉 讛注讘专讬.

诪住讻转 讬讜诪讗 驻专拽 专讗砖讜谉

砖诪讗 转诪讜转 讗砖转讜. 讜讛拽砖讛 讘诪拽讜诐 砖诪讜讗诇 讘砖诐 讛讙讗讜谉 诪讛专状讗 讘专讜讚讗 讝爪"诇 讚讛讗 讘讻转讜讘讜转 讚祝 驻"讙 讻转讘讜 讛转讜住驻讜转 讚诪讬转讛 砖讻讬讞 讘谞砖讬诐 讚诪住转讻谞讜转 讘诇讬讚讛 讚讗"讻 讻砖诪转拽谞讬谉 诇讜 讗砖讛 讗讞专转 讛讬讬谞讜 讘转讜诇讛 讜讗状讻 诇讬讻讗 讙讘讛 住讻谞转 诇讬讚讛 讜注"砖 砖谞讻谞住 讘讚专讻讬诐 专讞讜拽讬诐 诇转专抓. 讜诇讻讗讜专讛 讬"诇 讛转讜住驻讜转 诇讗 讛讜爪专讻讜 砖诐 诇讟注诐 讝讛 讚谞砖讬诐 诪住转讻谞讜转 讗诇讗 诪驻谞讬 讚讗诪专 砖诐 诪讬转讛 砖讻讬讞 诪讻讬专讛 诇讗 砖讻讬讞 讜拽砖讛 诇诪讛 诪讻讬专讛 诇讗 砖讻讬讞 砖诪讗 讬注谞讬 讜转诪讻讜专 讜注谞讬讜转 砖讻讬讞 讬讜转专 诪诪讬转讛 讻诪讜 砖讻转讘讜 讙讘讬 驻讜转讞讬谉 讘谞讜诇讚 讘讬状讚 住讬诪谉 专诇"讞 讚诪讬转讛 谞讜诇讚 讜注谞讬讜转 诇讗讜 谞讜诇讚 讚注谞讬讜转 砖讻讬讞讗 诇讝讛 讛讜爪专讻讜 讛转讜住驻讜转 诇讜诪专 谞讬讛讬 讚讘讗谞砖讬诐 注谞讬讜转 砖讻讬讞讗 讟驻讬 诪诪讬转讛 讗讘诇 讘谞砖讬诐 诪讬转讛 砖讻讬讞讗 讟驻讬 诪注谞讬讜转 讗诪谞诐 注讬讬谉 讘砖讬讟讛 诪拽讜讘爪转 砖诐 砖讻转讘 讚讻讜讜谞转 讛转讜住驻讜转 诇讘讗专 讚讬诇诪讗 讬诪讜转 讛讜讗 拽讜讚诐 诇讝讛 讻转讘讜 讛诪讬转讛 讚讬讚讛 讚谞砖讬诐 砖讻讬讞 讟驻讬 讜讗状讻 诇状拽 诪讬讚讬. 讜砖讜讘 专讗讬转讬 讘砖注专 讛诪诇讱 讞"讗 驻状讞 注状讙 砖讻转讘 讻砖讬讟讛 诪拽讜讘爪转 注状砖. 讜诪讛专爪讘"讬 讘住讬诪谉 拽"讜 讛拽砖讛 注诇 讛专诪讘状诐 讚讻讗谉 驻住拽 讚诇讗 讻专壮 讬讛讜讚讛 讜讘讛诇讻讜转 转专讜诪讜转 驻状讟 讻讘专讬讬转讗 讛状讝 讙讬讟讱 砖注讛 讗讞转 拽讜讚诐 诪讜转讜 讗住讜专讛 诇讗讻讜诇 讘转专讜诪讛 诪讬讚 讜讛讱 讘专讬讬转讗 诪讜拽诪讬谞谉 诇讛 讻专壮 讬讛讜讚讛 讘讙讬讟谉 讻状讞 注"砖 讜讻讘专 注诪讚 注诇 讻诪讛 拽讜砖讬讜转 讘诇讞诐 诪砖谞讛 驻状讗 讚谞讝讬专讜转 讗诪谞诐 诪砖谞讛 讝讜 诇讗 讛讝讻讬专 讜讗驻砖专 诇讜诪专 诪砖讜诐 讚讘谞讚专讬诐 讚祝 讙' 讗诪专 专讘讗 住转诪讗 讘诇讗 讗驻讟专 诪谉 讛注讜诇诐 注讚 砖讗讛讬壮 谞讝讬专 讻讛讛讬讗 讚讗讜诪专 讛专讬 讙讬讟讱 砖注讛 讗讞转 拽讜讚诐 诪讜转讜 诪砖诪注 讚讻状注 诪讜讚讜 讘讝讛 讚讛讛讬讗 讚讙讟 讜讛讛讬讗 讚谞讝讬专讜转 讜讛专讗状砖 谞专讙砖 诪讝讛 讜讻转讘 讚讗驻讬诇讜 诪讗谉 讚驻诇讬讙 讘讙讟 诪讜讚讛 讘谞讝讬专讜转 讗诪谞诐 讛专诪讘"诐 讬住讘讜专 讚住讜讙讬讗 讚谞讚专讬诐 住讘专 讚讻"注 诪讜讚讛 讘讝讛 讚讞讬讬砖讬谞谉 诇砖诪讗 转诪讜转 讜讻讗谉 注讬拽专 讛讟注诐 诪砖讜诐 讚讗讬谉 诇讚讘专 住讜祝 讜注讜讚 讬状诇 讻诪状砖 讛转讜' 讻讬 讙诐 讛驻专讬砖讛 诪注诇讛 讘注诇诪讗 讻讬 讬诪爪讗讜 讗讞专讬诐 讜讻谉 讗诐 讬诪讜转 讗砖转讜 讬诪爪讗讜 讗讞专讬诐. 讜注讬讬谉 讘诪讛专砖讗 讜诇讛讻讬 讻讗谉 诇讗 讞砖砖讜 诇讛讻讬 砖诪讗 转诪讜转. 讜注讬讬谉 讘砖注专 讛诪诇讱 讞状讗 驻状讞 砖讛讗专讬讱 诇转专抓. 讜砖讜讘 诪爪讗转讬 讘讞拽专讬 诇讘 专讬状讝 砖讻转讘 讙"讻 诇转专抓 注状驻 诪讛 砖讻转讘 诪讛专砖状讗 讜注状砖 砖讛讗专讬讱. 讜注讬讬谉 讬讘诪讜转 讬状讞 讚状讛 讚讬诇诪讗 讗讚诪讬讬讘诐 讜注"砖 讘讞讚讜砖讬 讛专讬讟讘状讗 砖谞讚驻住讜 诪讞讚砖 讜诇驻诪状砖 讘砖诐 讬砖 诪驻专砖讬诐 讬砖 讙诐 讻谉 诪拽讜诐 诇转专抓 讚讘专讬 讛专诪讘状诐:


讻诇 诪注砖讬讛 讘讻诇讬 讗讘谞讬'. 注讬讬谉 谞讬讚讛 诪状讟 讚状讛 讻砖专 诇诪讬 讞讟讗转:


诪讗讬 讘讬专讛 讻讜壮 诪拽讜诐 讛讬壮 讘讛专 讛讘讬转 讻讬 讛讱 驻诇讜讙转讗 讚专状讬 讜专状诇 讗讬转讗 谞诪讬 讘讝讘讞讬诐 讚祝 拽状讛 讚砖诐 讙讘讬 驻专讬诐 讛谞砖专驻讬诐 讚谞砖专驻讬诐 讘讘讬转 讛讘讬专讛. 讜注讬讬谉 讘转讬"讟 驻状讙 讚驻专讛 讜讘讬专讜砖诇诪讬 诪讘讬讗 谞诪讬 讛驻诇讜讙转讗 注诇 讛讗 讚转谞谉 讘驻住讞讬诐 驻状讗 砖讜专驻讬谉 讗讜转讜 诇驻谞讬 讛讘讬专讛 讜讗谞讬 专讜讗讛 砖讬谞讜 讚讘专讬诐 讘讛专诪讘状诐 讻讬 讘驻专拽 讝壮 诪讛诇讻讜转 诪注砖讛 讛拽专讘谞讜壮 讻转讘 讜讛诪拽讜诐 讛砖谞讬 讘讛专 讛讘讬转 讜砖诪讜 讘讬专讛 讜讛讜讗 讻专讘讬 讬讜讞谞谉 讘讝讘讞讬诐 讜讘讛诇讻讜转 驻专讛 驻专拽 讘壮 讻转讘 诇诇砖讻讛 砖讛讬壮 诪讜讻谞转 讘注讝专讛 讜讘讬转 讛讗讘谉 讛讬壮 谞拽专讗讜转 讜诇讗 讻转讘 砖讛讬转讛 注诇 驻谞讬 讛讘讬专讛 讜诪砖诪注 讚住讘专 讻专状诇 讜讘驻"讜 诪讛诇讻讜转 拽专讘谉 驻住讞 讻转讘 砖讜专驻讬谉 讗讜转讜 诇驻谞讬 讛讘讬专讛 住转诐 讛讚讘专讬诐 讜诇讗 驻讬专砖 讗讬 讻专状讬 讗讬 讻专状诇 讜讛谞讛 诪讛 砖讻转讘 讘讛诇讻讜转 拽专讘谉 驻住讞 讬"诇 砖住诪讱 注诇 诪讛 砖讛讝讻讬专 讘讛诇讻讜转 诪注砖讛 讛拽专讘谞讜壮 讻讬 砖诐 驻讬专砖 诪讛 讛讜讗 讘讬专讛 讗讘诇 讘讛诇讻讜转 驻专讛 拽砖讛 讜讗驻砖专 诇讜诪专 砖专状诇 讗讬谞讜 讞讜诇拽 注诇 专状讬 讚诪拽讜诐 讛讬壮 讜砖诪讜 讘讬专讛 讚讗诇状讻 诇诪讛 爪专讬讱 诇讜诪专 讛讻讗 诇诇讬砖讻讛 注诇 驻谞讬 讛讘讬专讛 驻砖讬讟讗 讚讘诪拽讚砖 讛讬转讛 讗诇讗 砖讛讜讗 诪讜住讬祝 讚讻诇 讛诪拽讚砖 讙状讻 谞拽专讗 讘讬专讛 讘讻诇诇 讜讻讬讜谉 砖讻讗谉 驻专讟 讛诇讬砖讻讛 砖讛讬转讛 谞拽专讗转 讘讬转 讛讗讘谉 诇讗 讛讜爪专讱 诇驻专砖 讛讬讻谉 讛讬讗 住诪讜讱 诇讘讬专讛. 讜砖讜讘 专讗讬转讬 讘砖讬讞 讬爪讞拽 砖讛讗专讬讱 讘讝讛 讘转讜住' 讚"讛 讜诪状砖 讜专讗讬转讬 讘住驻专 讚专讱 讛拽讜讚砖 讚祝 讞' 砖讙状讻 讛讗专讬讱 讘讝讛 讜砖讜讘 讘讗 诇讬讚讬 讞讝讜谉 谞讞讜诐 讟讛专讜转 讜专讗讬转讬 诇讜 讘讚祝 讻状讗 砖讻转讘 讻讚讘专讬 讚专"讬 讜专"诇 诇讗 谞讞诇拽讜 讜砖诪讞转讬 砖讻讜讜谞转讬 诇讚注转 讙讚讜诇. 讜砖讜讘 专讗讬转讬 讘诪讟讛 讗砖专 讚祝 拽诪状讗 砖讙诐 讛讜讗 讛讗专讬讱 讘讝讛 讜专讜爪讛 诇讛讙讬讛 讘讚讘专讬 讛专诪讘状诐 讚诪注砖讛 讛拽专讘谞讜转 讜讗讬谉 爪讜专讱. 讜注讬讬谉 讘诪讟讛 讗驻专讬诐 讘讞讚讜砖讬 讗讞讬讜 讚祝 讻"讛:


讘砖诇诪讗 讻讜诇讛讬 拽专讗讬 讘驻专讛 诇讗 诪转讜拽诪讬' 讻讜壮 讜讛拽砖讛 讘住诐 讞讬讬 讘讚专砖讜转 讚祝 诇状讝 注状讗 讚讛讗 讘诪"拽 讗诪专讬谞谉 诪讛 驻专讛 诪讻驻专转 讛专讬 讚驻专讛 诪讻驻专转 讜讗状讻 讗讬讱 讗诪专 讚讗"讗 诇讗讜拽诪讬' 讻讜诇讛 讘驻专讛 诪砖讜诐 讚诇讻驻专 讻转讘 讜注状砖 讘诪讜注讚 拽讟谉 讚祝 讻状讞 讜诪讛 砖转讬专抓 砖诐 讘住诐 讞讬讬 讛讜讗 谞讻讜谉 诪讗讜讚 注诇 讚专讱 讚专讜砖 讜诇驻讬 驻砖讜讟讜 讬"诇 讚住转诐 讻驻专讛 诪砖诪注 诇砖注转讜 注诇 注讘讬专讜转 讗讜转讜 讛讚讜专 讜驻专讛 讗讬谞讛 诪讻驻专转 讗诇讗 注诇 诪注砖讛 注讙诇 讻讬 注讜谉 注讙诇 砖诪讜专 诇讚讜专转 讜诇讛讻讬 砖驻讬专 诪诪注讟 讛讙诪专讗 诪讚讻转讬讘 诇讻驻专 诪砖诪注 住转诐 讻驻专讛 诇讗讜转讜 讚讜专:


专砖状讬 讻讗砖专 注砖讛 讻讜' 讜讻转讬讘 拽专讘 讗诇 讛诪讝讘讞 讜讙讜诪专 讻讱 爪讜讛 诇注砖讜转 诇讚讜专转 讻爪状诇 讜讻谉 讛讙讬讛 讘砖讬讞 讬爪讞拽:


专砖状讬 讚诇驻谞讬 讛注砖讬讛 拽讬讜诐 讛诪爪讜讛. 讛讜爪专讱 诇讝讛 讚诇讗 谞驻专砖 诪讛 砖讗诪专 讛讙诪专讗 爪讜讛 讚拽讜讚诐 注砖讬讬讛 讛讬讬谞讜 砖谞讻转讘 讘驻住讜拽 爪讜讛 拽讜讚诐 注砖讬讛 讜讘讗诪转 讗讬 讗驻砖专 诇驻专砖 讻谉 砖讛专讬 讘驻专讛 诇讗 谞讻转讘 注砖讬讛 讻诇诇 专拽 爪讜讛 诇讻谉 诪驻专砖 专砖讬' 爪讜讛 讚拽讜讚诐 注砖讬讛 讛讬讬谞讜 砖诇讗 谞讗诪专 诪谉 讛注砖讬讛 注讚 讗讞专 讛爪讜讛 讗讘诇 讘讬讛状讻 讻转讬讘 讜讬注砖 讻讗砖专 爪讜讛 讗状讻 诇讗讞专 讛注砖讬讛 谞讻转讘 讻讗砖专 爪讜讛. 讜注讬讬谉 砖讜驻专讛 讚讬注拽讘:


转讜住壮 讚状讛 讜讞讻诪讬诐 讻讜' 讜住转诐 诪转谞讬转讬谉 讚讛讻讗 住状诇. 注讬讬谉 砖讬讞 讬爪讞拽. 讞拽专讬 诇讘 专讬状讞:


讘讗讜转讜 讛讚讬讘讜专 讗状谞 讛转诐 讞砖砖讗 讘注诇诪讗 讛讜讗. 讘讗讜专讞 诪讬砖讜专 诇谞讝讬专 讛讘讬谉 讘讚讘专讬 讛转讜住驻讜转 讚讘转讬专讜抓 讛砖谞讬 住讘专讬 讚讗祝 诇诪讬转讛 讚讝诪谉 诪讜注讟 讞讬讬砖讬谞谉 讜讘讞拽专讬 诇讘 讚祝 专讬状讞 讛砖讬讙 注诇讬讜 讜驻讬专讜砖 驻讬专砖 讗讞专 讜讛谞"诇 讻讬 讻讜讜谞转诐 讘转讬专抓 讛砖谞讬 诇诪状砖 讛专讬讟讘状讗 讘讬讘诪讜转 讘讚祝 讬状讞 讜讝状诇 讜讬"诪 讚专状诪 诇讗 讞讬讬砖 诇诪讬转讛 讻砖讬砖 讘讚讘专 砖讜诐 讛驻住讚 讜诪砖讜诐 爪讜专讱 讚讘专 讻讙讜谉 砖诇讗 诇讛驻住讬讚讛 讘转专讜诪讛 讜讻谉 讙讘讬 讘拽讬注讜转 讛谞讜讚 诇爪讜专讱 砖讘转 讜讙讘讬 讬讜诐 讛讻讬驻讜专讬诐 讗注状讙 [讚诇讗讜] 爪讜专讱 讛讜讗 诪状诪 讗讬谉 诇讚讘专 住讜祝 讗讘诇 讛讻讗 讻讬讜谉 讚讗驻砖专 讚诪讬讬转 讜讗驻砖专 讘讞诇讬爪讛 诇诪讛 谞讘讬讗 注爪诪讬谞讜 诇讘讬转 讛住驻拽 诇讘讟诇 诪爪讜转 讬讘诪讬谉 注状砖 讜讗驻砖专 讻讬 拽专讜讘 诇讝讛 讻讜讜谞转诐 讘转讬专抓 讛砖谞讬 讚讜讜讚讗讬 诪注讬拽专 讛讚讬谉 讗讬谉 讞讜砖砖讬谉 诇诪讬转讛 讻诇诇 讜诇讛讻讬 诪拽讬诇讬谞谉 讻砖讬砖 砖讜诐 讛驻住讚 讜爪讜专讱 讗讘诇 讘诇讗状讛 诪讞诪讬专讬谞谉 讜讞讜砖砖讬谉 讘讬谉 诇讝诪谉 诪讜注讟 讘讬谉 诇讝诪谉 诪专讜讘讛 讜讙讘讬 讬讘诪讬谉 讗注状讙 讚讗讬谉 爪讜专讱 诪状诪 讗讬谉 讗讬住讜专 专拽 讞砖砖讗 讘注诇诪讗 讜诇讛讻讬 诇讞讚 讞讬讬砖讬谞谉 诇转专讬 诇讗 讞讬讬砖讬谞谉 讗讘诇 讻讗谉 讻讬讜谉 讚讗讬谉 爪讜专讱 讜讻驻专转 讻诇 讬砖专讗诇 专讗讜讬 诇讞讜砖 讗驻讬诇讜 诇讻诪讛 讗诇讗 讚讗讬谉 诇讚讘专 住讜祝 讜诪讛 砖讛拽砖讛 诪讛专砖状讗 诇诪讛 砖转讬专爪讜 讛转讜住驻讜转 讚诇注谞讬谉 讟讜诪讗讛 讗讬谉 讞砖砖 砖讻讘专 谞诪爪讗讬诐 讗讞专讬诐 讗状讻 讙讘讬 讗砖诐 谞诪讬 讞砖砖讗 讛讜讗 讚讛讗 讗驻砖专 诇讬拽讞 讗讞专 讬状诇 讚讛转讜住驻讜转 住讜讘专讬诐 讻诪状砖 讘转讜住驻讜转 讬砖谞讬诐 讚"讛 砖诪讗 转诪讜转 讚讗砖讛 讛讜讬 诇注讬讻讜讘讗 讗状讻 讗讬 讗驻砖专 诇讬拽讞 讗讞专 讻砖转诪讜转 讗砖转讜 讜讬注讘讜讚 讘诇讗 讗砖讛 讜讻状讻 讘砖讬讞 讬爪讞拽 讗诪谞诐 诪讛 砖讻转讘 砖讻谉 诪砖诪注 诪讚讘专讬 讛专诪讘状诐 讘驻状讗 讚注讘讜讚转 讬讜讛状讻 诇讚讬讚讬 讗讚专讘讛 诪砖诪注 注讬讻讜讘讗 砖讛专讬 讻转讘 讛讻诇 注砖讜讬 讘讻讛状讙 谞砖讜讬 讜讛专讬 讻讛状讙 讜讜讚讗讬 诇注讬讻讜讘讗 讛讜讗 讜讗状讻 谞砖讜讬 谞诪讬 诇注讬讻讜讘讗 讛讜讗 讜砖讜讘 专讗讬转讬 诇讘注诇 讞拽专讬 诇讘 讘住讬诪谉 拽讬"讝 砖讛讗专讬讱 讗讬 谞砖讜讬 讗砖讛 诇注讬讻讜讘讗 讗讘诇 诪讚讘专讬 讛专诪讘状诐 诇讗 讛注讬专 讻诇讜诐. 讜注讬讬谉 注诇 讛转讜住驻讜转 砖注专 讛诪诇讱 讞状讗 驻状讞 注"讘. 讞拽专讬 诇讘 专讬状讝 专讬状讞 专状讻 专诪状讙 专谞状讗 砖讜驻专讗 讚讬注拽讘:

